text:
Norðurkoreanski leiðarin Kim Jong-un hevur boðið suðurkoreanska forsetanum, Moon Jae-in, til Norðurkorea.
Hetta er søguligt.
Hetta kann vera fyrstu ferð, at Norður- og Suðurkoreanski leiðarin møtast síðan 2007, skrivar DR. Seinastu árini hevur verið hart stríð millum londini.
Innbjóðingin til Moon Jae-in varð givin á einum fundi, sum varð hildin í samband við olympisku leikunum, sum í løtuni verða hildnir í Suðurkorea. Fundurin gekk fyri seg í Bláa Húsinum, ið er bústaðurin hjá suðurkoreanska forsetanum. Á fundinum vóru m.o. Kim Yo-jong, ið er lítlasystir til Kim Yong-un, og leiðarin av norðurkoreanska parlamentinum, Kim Yong-nam.
Norðurkoreanski leiðarin er klárur at hittast "so tíðliga, sum til ber", sigur eitt framsøgufólk hjá suðurkoreanska forsetanum. Nú er spurningurin hvat hann ætlar at gera við hesa innbjóðingina.


c: text/html

text:
Dodekanes
Dodekanes ella Dodekanesos (grikskt: Awδekάvnσa, Dodekánisa, [ðoðeˈkanisa],) merkir Tólvoyggjarnar, tað er oyggjabólkur í Grikkalandi sum telur 12 størri oyggjar og umleið 150 smærri oyggjar og hólmar. Rodos og Kos eru størstu oyggjarnar í hesum oyggjabólki og høvuðsstaðurin er Rodos býur. Dodekanes oyggjarnar eru tætt við vesturstrond Turkalands. Á oynni eru fleiri miðaldar borgir og byzantinskar kirkjur. Ferðavinna er ein týdningarmikil vinna á flestu Dodekanes oyggjunum. Oyggin Patmos verður nevnd í Nýggja Testamenti í Bíbliuni í Openbering Jóhannesar.
Innihaldsyvirlit
Dodekanes Oyggjarnar[rætta | rætta wikitekst]
- Agathonisi
- Arki
- Astipálea
- Halki
- Kalymnos
- Karpathos
- Kasos
- Kastellorizo
- Kos
- Leros
- Patmos
- Pserimos
- Lipsi
- Nisyros
- Rodos
- Symi
- Tilos
Nomos Dodekanes og Periferiska Eindin Suður Egearaoyggjarnar[rætta | rætta wikitekst]
Grikkaland var stutt eftir at landið var vorði sjálvstøðugt í árunum 1833-36 og so aftur í 1845 býtt sundur í 51 økir, sum á grikskum verða nevnd vouoί (nomi) í fleirtal, og vouός (nomos) í eintal. Dodekanes var eitt av hesum nomi (økjum) við Rodos býi sum høvuðsstaði. Í 2010 kom ein reformur sum broytti hesa skipan, so tey fóru burtur frá nomi og í staðin býttu landið sundur í 13 periferiskar eindir, har Dodekanes ikki longur er ein nomos men ein partur at einari størri eind sum nevnist Suður Egearaoyggjar (Nόtιo AιYaίo / Notio Aigaio), umframt Dodekanes er oyggjabólkurin Kykladurnar (Kukλάδeς / Kyklades) eisini við. Notio Aigaio, sum altso er Dodekanes og Kykladurnar er so aftur býtt sundur í 13 smærri eindir. Høvuðsstaður (umsitingin) í Suður Egearaoyggjunum er í Ermoupoli á oynni Syros í Kykladunum.
Søga[rætta | rætta wikitekst]
Dodekanes oyggjarnar hava verið bygdar síðan áðrenn søguliga tíð umleið 2000 ár áðrenn Kristi føðing. Oyggjarnar hava hoyrt til ymisk øki og harradømi gjøgnum tíðirnar, t.d. Minorarnir, Mykenskir grikkar, dorarir (1100 á. Kr.). Í klassiska tíðarskeiðnum vóru oyggjarnar eitt stutt skifti hersettar av persarum (uml. 499 á. Kr.). Friður var í nøkur ár, og í 408 á. Kr. var Rodos býur bygdur á norðursíðuni á Rodos oyggj. Á Kos grundlegði Hippokrates medisinskan skúla. Ár 357 á. Kr. vóru oyggjarnar hersettar av Kong Mausolos frá Karia og í 340 á. Kr. vóru oyggjarnar aftur hersettar av persum.
Í nýggjari tíð hava oyggjarnar verið undir turkiskum yvirvaldi í fleir øldir, fram til 1912, tá ið oyggjarnar komu undir italskt yvirvald. Oyggjarnar hoyrdu til Italia til 1947, tá ein friðaravtalað varð undirskrivað í París.
Keldur[rætta | rætta wikitekst]

robotstxt: allowed

filter: keep


text:
Norðingur skal landa svartkjaft í Kollafirði
vinna16-04-2018 - 16:57 - Jóanis Nielsen
Norðingur siglir inn við 700 tonsum av svartkjafti, sum teir skulu landa til Faroe Pelagic í Kollafirði, teir verða á Kollafirði kl. 23 í kvøld.
Vit á JN.fo tosaðu umborð fyri løtu síðan, Norðingur hevur gjørt 3 tov, teir komu á fiskileið fyri einum góðum døgni síðan.
Tá ið Norðingur er liðugur at landa í Kollafirði, tá kemur Borgarin eisini við svartkjafti til Faroe Pelagic.
Tað eru útvið 30 skip á feltinum sunnanfyri.


text:
Mikudagin gjørdu Turið Arge Samuelsen og Hondbóltsfelagið Haukar á Hafnarfirði avtalu um, at Turið spælir við besta kvinnuliðnum hjá Haukum kappingarárini 2018/19 og 2019/20.
– Eg havi leingið gingið við ætlanini um at royna meg uttanlands, og eftir níggu ár í bestu føroysku deildini, helt eg, at nú skuldi tað verða. Eg vænti at eg hevði angrað tað seinni í lívinum, um eg ongantíð hevði tikið av møguleikanum uttanlands, sigur Turið.
23 ára gamla havnadaman hevur hesa vikuna vant saman við besta kvinnuliðnum hjá Haukum. Venjingarnar eydnaðust sera væl, og støðið er høgt. Tey í íslendska felagnum eru hugtikin av ferðini, neyvu skotunum og kropsligu styrkini hjá Turið.
Haukar er eitt av toppliðunum í íslendsku kvinnudeildini. Liðið var nær við at vinna íslendska meistaraheitið í ár, men endaði fýra stig aftan fyri meistararnar úr Vali, tí Valur vann avgerandi innanhýsis dystin millum liðini ímóti kappingarloki. Haukar hevur hondbóltshøll, har pláss er fyri 2.000 áskoðarum.
Fyri føroyskan hondbólt er avtalan millum Haukar og Turið góð tíðindi. Ein av týðandi tættunum at menna føroyskan hondbólt er, at føroyskir spælarar fara uttanlands at royna seg. Ísland er stór hondbóltstjóð við drúgvum altjóða royndum, og møguleikarnir at mennast har eru góðir.
Venjari hjá Haukum er Elías Már Halldórsson, sum fyri fáum døgum síðan varð kosin hjálparvenjari hjá íslendska kvinnulandsliðnum aftrat venjarastarvinum hjá Haukum.
Íslendska landskappingin byrjar um hálvan september, og kvinnuliðið hjá Haukum fer á venjingarlegu í Spania í august.
Tríggir føroyingar fara at spæla bestu íslendsku kappingini næsta kappingarár. Umframt Turið, skal Allan Norðberg spæla við KA, har eisini Áki Egilsnes spælir.


text:
Nr. 1718-218
Endamßl:
Luttakarar royna ymiskar arbeishŠttir innan myndlist.
Innihald: Sum undirvÝsari Ý myndlist gerst ein sera glaur, tß i undirvÝsingin eydnast. Hugfangair nŠmingar, sum lŠra eina r˙gvu Ý tilgongdini og gera so gˇ avrik, at ein fŠr hug at eiga tey, hˇast t˙ ikki ert foreldur at teimum. Ljˇsi og stoltleikin Ý eygunum.
Men vi hv°rt er fyrireikingartÝin kn°pp. Vi hv°rt kennir ein seg kanska ikki at hava nˇg nˇgv ß kreativitetskontuni. Kanska kennir ein seg ikki altÝ rŠttiliga Ýlatnan fakliga.
Kom vi ß eitt spennandi trř-daga skei, har t˙ - umframt at fßa nˇgvar greiar undirvÝsingargongdir - lŠrir grundleggjandi ßst°i og arbeishŠttir ß ein positivan og Ýt°kiligan hßtt. Ikki er neyugt at vera nakar Picasso - satt at siga er ta ikki neyugt at kunna tekna meir enn ein pinnamann. Hßttalagi er einfalt, skipa, munadygt og roynt saman vi b°rnum og vaksnum Ý hundratali - vi hepni.
T˙ lŠrir m.a.:
- hvussu t˙ lŠrir b°rn at tekna, so ta lÝkist
- at leggja eina litlŠru-undirvÝsingargongd til rŠttis og lŠra b°rnini at blanda spennandi litir
- hvat tilfar er mest hˇskandi
- hvussu ta ber til at gera vakrar skurmyndir uttan at skula strÝast vi "dimmudeiggi" (pappmachÚ) ella gipsi
- hvussu t˙ kanst arbeia vi "frottage" og "kollage"
- hvussu myndlist kann gerast partur av tv°rfakligari undirvÝsingargongd
- alt sŠ Ý mun til nßmsŠtlanina fyri myndlist. Ljˇs verur somuleiis varpa ß f°royska list.
Skeissni: Framl°gur, Ýt°kiligt arbeii og kjak.
UndirvÝsing:
FruBilledkunst alias Tina Kejlberg, bloggari, lŠrari, rith°vundur og skeishaldari. Hygg inn ß www.FruBilledkunst.dk
.
At hava vi: Undan skeiinum fßa luttakarar bo um, hvat teir skulu taka vi.


text:
- Tíðindi, mentan og ítróttur
Óvissa um orsøkina
Tað er ikki gjørligt at siga neyvt, hví eldur kom í uppsjóvarvirkið, Varðan Pelagic á Tvøroyri, fríggjadagin 9. juni í ár. Tað er niðurstøðan av kanningum hjá løgregluni.
- Øll tann elektriska skipanin er so illa farin, at tað ikki hevur verið gjørligt at finna nakrað brek við skipanini. Tað er ikki gjørligt at siga nágreiniliga, hvør orsøkin til eldin hevur verið, sigur løgreglan.
Elektriska skipanin illa farin
Niðurstøðan kemur í kjalarvørrinum á kanningararbeiðnbum hjá føroysku løgregluni, sum fekk hjálp úr Danmark til at finna fram til orsøkina til eldsbrunan í Varðanum Pelagic.
- Løgreglan er komin til, at eldurin er byrjaður í økinum, sum varð brúkt til pakking. Sveisiarbeiði við CO2 var á staðnum, men alt bendir á, at sveisiarbeiðið er gjørt fult forsvarligt og eftir galdandi forskriftum, sigur løgreglan.
Øll tann elektriska skipanin er so illa farin, at tað ikki hevur verið møguligt at finna nakað brek við skipanini. Politiið metir tí, at tað ikki er møguligt at siga nágreiniliga, hvør orsøkin til eldin hevur verið, sigur løgreglan.


text:
Foreldur fáa 90.000 kr um árið fyri hvørt barnið
Politikkur06-03-2017 - 09:30 - Jóanis Albert Nielsen
Løgtingsmál nr.
XX/2016. Uppskot til samtyktar um at
ansingargjald skal fylgja barninum
Uppskot
til
samtyktar
Løgtingið heitir á landsstýrið um at fyrireika og leggja fram lógaruppskot,
sum gevur kommunum heimild at lata foreldrum peningin, sum barnaansingin kostar
fyri kommununa, so foreldur sjálvi fáa frælsi at velja ansing fyri síni børn.
Viðmerkingar
Barnaansing er í dag ein tænasta, sum allar kommunur bjóða sínum borgarum.
Ein góð tænasta, tó ikki fyri øll. Tænastan er ikki gjørd til tey við “skeivum”
arbeiðstíðum, tvs. arbeiði, sum ikki bara er gerandisdagar millum kl. 7 og 17.
Tænastan er ikki nøktandi fyri fólk, sum arbeiða á td. døgnstovnum. Nevnast
kunnu sjúkrahús, røktarheim og onnur heim. Sama ger seg galdandi á
fiskavirkjum, har fólk arbeiða tveyskiftisvakt, har onnur hvør vika er
kvøldarbeiði.
Tíðin er komin at gera frælsi størri, og harvið tænastuna fyri øll. Tað
kann gerast við at lata peningin fylgja barninum.
Tað er ymiskt, hvussu nógv barnaansing kostar í ymisku kommunum. Men fyri
tær allar flestu, er kostnaðurin millum 60.000 og 80.000 kr um árið fyri hvørt
barni. Í meðal rinda kommurnar uml. 70.000 kr um árið fyri hvørt barni.
Harumframt er foreldragjald. Tað er ymiskt frá kommunu til kommunu, men
foreldur rinda uml. 20.000 kr um árið fyri hvørt barni í foreldragjaldi.
Tað merkir, at um foreldrini kundu ráða yvir peninginum, so høvdu tey uml.
90.000 kr um árið fyri hvørt barni.
Um foreldur fingu hesar 90.000 kr at ráða yvir fyri hvørt barni, kundu tey
valt at keypt tænastuna frá kommunalu barnaansingini.
Eisini kundu námsfrøðingar og onnur stovnað privatar ansingarstovnar, og
bjóða foreldrum ansingartænastu. Arbeiðspláss kundu bjóða ansing, har foreldur
vóru saman við børnunum í steðgum. Au-pair kundi eisini verið ein møguleiki.
Annar møguleiki er eisini, at grannaløg kundu tikið seg saman og skiftst um
ansing. Við 90.000 kr um árið fyri hvørt barnið, kundi eisini hugast, at summi
foreldur kundu havt fíggjarligan møguleika at ansa sínum børnum heima.
Uppskotið leggur upp til, at kommunur fáa heimild at rinda
ansingarkostnaðin til foreldur og geva teimum frælsi at velja ansing fyri
sítt/síni børn. Um møguleikin verður har, er lítið at ivast í, at kommunur fara
at brúka møguleikin og fáa nøgdar barnafamiljur at búseta seg í júst síni
kommunu. Eisini hevði tænastan tá verið fyri øll, eisini tey, sum arbeiða
“skeivar” arbeiðstíðir.
Á
Løgtingið, 7. mars 2017
Jørgen Niclasen


text:
Orð: Mikkjal á Ryggi
1. Ævigi Guð vár, títt veldi, tín æra
upphav ei hevur og enda ei fær;
túsundtals mansaldrar koma og fara,
eru ei meir enn ein økt fyri tær,
stórlátin ríki sum fon burtur svinna,
heimur vár sjálvur skal brenna sum strá,
stjørnur og sól skulu enda sín finna,
einans tær, Guð vár, ei tíð rínur á.
2. Alvaldi Harri, tær einki kann forða;
einglanna herskarar lýða títt boð,
stormur tær tænir og dundrandi tora,
sólskin og væta og flykranna flog;
brattastu bylgjur eitt orð av tær spekir,
yðjandi fjøldum sítt borð reiðir tú,
følnaðan gróður á vári upp vekir,
fagrari blomstur enn Sálomons skrúð.
3. Alvitri skapari, faðir alvísur,
loyndasti tanki ei duldur er tær,
túsundfalt longri enn sóleygað lýsir,
eyga títt gløgt út um stjørnurnar sær.
Vísmanna ráðgerð títt roynist so illa,
Guð altíð sær, hvat ið gagnar oss best,
altíð hann veit vára angist at stilla,
borg hans er betur enn jarðklettur fest!
4. Algóði faðir, tín miskunn so víða
fevnir og føðir hvørt livandi kykt,
endaleys góðska og signing tín blíða
milt okkum lýsir, tí liva vit trygt.
Kærleiki ert tú! Og kærast av øllum
skapningi tínum tær menniskjan er,
sælastu gleði í sólbjørtum høllum
veitir tú hvørjum, ið vilja tín ger.
5. Heilagi Guð vár, í rættlætis loga
ljómar øll borg tín, ei myrkur har er;
andlitis ljós títt ei orkar at skoða
menniskjan, tó hon títt bílæti ber.
Rættvísi Harri, sum reinleika krevur,
visti tó væl fyri syndarum ráð;
Jesus bar bót, so tú synd fyrigevur,
tekur oss heim, tá vit fara herfrá!
6. Livandi Guð vár, til jarðar vit níga,
lova og prísa títt heilaga navn,
kenna vár’ anda mót ljósi upp stíga,
himmalskur ylur tá fyllir vár’ favn;
hjarta, sum loyst er frá ótta og iva,
kennir, at andin av himli er nær,
sannar, at gott er hjá Guði at liva.
Takk fái tú, sum oss hýsa vilt har.


text:
Burturvið at SEV-milliard skal turkast á borgaran
5. mars 2015
Allir føroyingar hava longu umvegis elrokningina goldið eina ferð fyri góða arbeiðið og virksemið í SEV, og tí er púra óhugsandi, at vit øll skulu noyðast at gjalda eina ferð afturat, tá ið ræðisrætturin til SEV og tann altavgerandi elveitingin, fyrr ella seinni, má flytast landinum
Tey, sum sóu kjakið í Kringvarpi Føroya týskvøldið, eru helst á einum máli um, at tað var óheppið, at sendingin endaði sum ein heldur óskipaður orðadráttur um, hvør ið skal eiga SEV. Hetta átti ikki at verið endamálið.
Heldur skuldi kjakið snúð seg um avbjóðingarnar av bygnaðinum í SEV, sum serfrøðingabólkurin vísir á í frágreiðingini, sum landsstýrið og kommunufelagið fingu handaða fyri kortum.
Har eru veruligir trupulleikar, sum land og kommunur mugu loysa í felag. At flyta SEV-ognarskapin frá kommunum til landið er ein leistur til loysn av trupulleikum, ið mugu takast í álvara.
Borgarar flest høvdu kanska trupult við at skilja sakligu grundgevingarnar fyri sjónarmiðunum hjá serfrøðini um, at ognarluturin til SEV natúrliga eigur av verða fluttur landinum at reka.
Tí vil eg nýta høvið at geva Heðini Mortensen, formanni í Kommunufelagnum, eitt aftursvar til tað, ið hann førir fram í lesarabrævi. Samstundis vóni eg at kunna greiða føroyskum borgarum frá sjónarmiðunum hjá serfrøðini.
Eg vil halda meg til innihaldið og ikki dyrka persónsálop og brigsl, so sum lesarabrævið hjá kommunufelagsformanninum er merkt av.
Elveiting er ein landspolitisk uppgáva
Hetta, at kommunur eiga elveitingarfyritøkur, er leivd frá eini farnari tíð, sum grannalondini av góðum grundum eru farin frá. Prinsipielt eiga vit í Føroyum at gera tað sama, og í stuttum vil eg grundgeva fyri hesum sjónarmiði.
Landið og landsins evstu stovnar, t.e. løgting og landsstýri, hava ábyrgdina av samfelagsins grundleggjandi undirstøðukervi. Heruppií er elveiting, sum er eitt altavgerandi øki samfelagsliga. Onnur slík øki eru telefoni og ferðasambandið millum Føroyar og umheimin. Elveiting er sjálvt samfelagsins hjarta og tí eisini ein náttúrlig uppgáva hjá landsmyndugleikum at varða av.
Kommunur eru hinvegin ætlaðar til at loysa uppgávur lokalt. Teir mongu og dugnaligu politikararnir í føroyskum kommunum eru valdir til at taka sær av og hava ábyrgdina av uppgávum, har ið avgerðirnar náttúrliga skulu takast nær hjá borgarunum.
Barnaansing og eldraøkið eru dømi um stórar og umráðandi uppgávur, sum náttúrliga og best liggja hjá kommunum.
Hinvegin er elveiting ikki longur ein náttúrlig lokal uppgáva. Tað var hon helst fyri seksti árum síðani, men í nútímans samfelagnum, sum allan sóllarringin er óloysiliga knýtt at tryggari elveiting, er veitingin av el náttúrliga ein landsuppgáva. Hetta síggja tey flestu.
Í Føroyum er so at siga bert ein fyritøka, SEV, sum framleiðir og veitir el til alt landið. Fyritøkan er einaráðandi á framleiðslu- og netøkinum. SEV hevur monopol á einum virkisøki, har tað eru grundleggjandi áhugamál hjá Føroya landi, sum eiga at stýra menning og útbygging – ikki atlit í einum kommunalum samanheingi.
Eløkið er tí natúrliga ein landsuppgáva, har ið yvirskipað tjóðar- og samfelagsbúskaparlig atlit eru avgerandi fyri útbyggingarætlanir og politisk átøk.
Av tí sama mugu løgting og landsstýrið eisini hava munandi og avgerandi ávirkan á virksemið hjá SEV, annaðhvørt við munadyggari lógarregulering, ella við at ræðisrætturin til fyritøkuna verður fluttur landinum.
Tað er ikki av tilvild ella til stuttleika, at netvirksemið er ein landsuppgáva í øllum okkara grannalondum. Í Íslandi hava tey statsfyritøkuna Landsnet, í Noregi er Statnett, og í Danmark er Energinet.
Um tað ikki verður hildið at vera skilagott í einum lítlum samfelag sum Føroyum at sundurskilja net og framleiðslu, má umhugsast, um landið, umframt at yvirtaka netið eisini at skal yvirtaka framleiðsluvirksemið hjá SEV.
Alternativt eigur landið at lóggeva neyvari um bygnað og virksemi hjá elmonopolinum.
Endamálið við at yvirtaka ella í øðrum lagi at lóggeva neyvari, er sostatt at tryggja, at landið til eina og hvørja tíð røkir tey grundleggjandi samfelagsáhugamál, ið landið – ikki kommunur - hevur ábyrgdina av.
Trupulleikar við bygnaðinum í SEV
Seinastu árini eru land og kommunur í roynd og veru farin at samstarva meir og betur innan elorkuøkið enn áður. Tað er rætt og neyðugt.
Ein av grundunum til, at spurningurin um at flyta landinum SEV tók seg upp, var, at SEV var eitt “lukkað kongaríki”. Tað tyktist sum eingin framdrift var. Sjálvt Tórshavnar kommuna hevði trupult við at fáa innlit í virksemið hjá SEV, og upp aftur verri var at fáa ávirkan á leiðsluna í SEV.
SEV stýrdi afturhaldsliga, meðan landið vildi eina framsøkna útbygging av varandi og grønum orkukeldum.
Tað er til heiðurs fyri SEV og kommunur, at tey nú hava tikið hugsanirnar hjá landinum til sín og hava torað at satsað upp á varandi orkukeldur. Men tað tók langa tíð. Ov langa tíð.
Kommunurnar skulu eisini hava rós fyri at hava røkt landsuppgávuna at veita Føroyum el. Við elveitingarlógini frá 2007, sum regulerar økið, er leikluturin hjá kommununum tó nógv avmarkaður.
Til dømis veðhalda kommunur ikki longur fyri SEV. Hetta ber í sær, at rentubyrðan økist, og hetta gjalda føroyingar umvegis el-rokningina. Um landið hevði ræðisrættin, fekk SEV munandi bíligari lán, og tað hevði komið brúkaranum – okkum øllum – til góðar í árligum milliónasparingum.
Landið hevur áhuga í, at leiðslan av felagnum liggur hjá nevnd og stjórn, og at leiðslan er kompetent og professionell. Soleiðis er ikki í dag. Nevndin verður ikki vald eftir førleikum, men eftir politisku styrkini hjá ymsu flokkunum í kommunustýrinum, og aðalfundurin leggur seg út í leiðslu av felagnum við kravið um, at aðalfundurin skal góðkenna fíggjarætlanina.
Føroyingar – ikki kommunukassar – eiga SEV
Allir føroyingar eiga SEV, sum er grundað á eina samhaldsfasta, fólkaræðisliga skipan, har allur vinningur, sum fæst burtur úr elsøluni, verður nýttur til framtíðar útbyggingar av elkervinum, bæði fyri at dagføra og framtíðartryggja elveitingarkervið til alsamt vaksandi orkutørvin.
Á tann hátt kemur vinningurin øllum Føroya fólki at gagni.
Hetta skal sjálvandi varðveitast, eftir at SEV er flutt yvir í lands-regi. Landið ætlar sær ongan vinning úr SEV, sum altíð skal vera ein non-profit fyritøka, har allur vinningur kemur brúkaranum – okkum øllum – til góðar. Ábyrgd og avgerðarrættur skulu fylgjast, og skeivleikar í verandi bygnaði mugu rættast.
Øll tey virði, sum SEV hevur bygt upp, eiga brúkararnir. Kommunukassarnir eiga ongan lut í eginognini hjá SEV.
Eg skilji væl, at kommunur tevja krónur og oyru í milliardaklassanum, tá landið sigur, at hendan myndugleika-uppgáva eigur at flytast landinum. Nógvir kommunukassar standa jú tíverri tómir, av ymsum orsøkum. Men fyri tað skulu eingir pengar liggja ímillum, fyri at landið skal kunna yvirtaka elrakstur.
Føroya fólk hevur longu goldið eina ferð fyri SEV. Tað eru ikki kommunukassarnir, sum eiga SEV. Tað gera Føroya fólk og elbrúkararnir, ið hava goldið el-rokningina seinastu 65 árini. Føroyingar hava bygt upp og eiga øll aktiv í felagnum – ikki kassar hjá kommununum. Hetta er eisini løgfrøðiliga metingin.
Kommunurnar eiga einans endurgjald fyri sítt upprunaliga innskot í felagið. Við dagsins prísum er innskotið vert uml. 90 mió.kr. Meira eiga kommunukassarnir sjálvandi ikki í SEV, sum sera hóskandi nýtir slagorðið: “SEV er fólksins ogn”.
Serfrøðingarnir siga, at spurningurin einans kann loysast við semju millum kommunur og landið. Heðin Mortensen, formaður í Kommunufelagnum, tykist tó ikki at vera sinnaður at finna eina semja ella at gera tey átøk, sum eru neyðug fyri at tryggja virkisførið í leiðsluni í SEV.
Bara tað riggar, so gongur tað nokk
Afturat tí, ið eg havi nevnt frammanfyri, vil eg siga, at orðaskiftið um ognarskapin av SEV í mínum hugaheimi ikki er mest týðandi spurningurin í elorku-samanheingi.
Seinastu árini hevur SEV broytt seg og er blivið meira framsøkið. Fyritøkan sýnist at vera vælvirkandi á ymsan hátt. Týðandi avbjóðingar verða kortini ikki loystar.
Um kommunurnar høvdu rættað uppløgdu vansarnar – og t.d. valt nevnd eftir førleikum og tryggjað, at leikluturin hjá aðalfundinum var í tráð við góðan virkissið – so kundi avgerðarrætturin hjá landinum yvir elorkuøkinum kanska verið tryggjaður við samstarvi og lógarbroyting heldur enn við yvirtøku av SEV.
Um SEV hevði virkað á nøktandi hátt og í samráð við landsstýrið framt orkupolitikk landsins, so hevði tað havt minni týdning, um tað eru kommunur ella landið, ið eiga SEV vegna landsins borgarar.
Tað vísir seg tó, at kommunustýrislimir hava ilt við at broyta skipanina. Ein sessur í SEV er jú eitt gott ískoyti til lønina, og slíkt ger kommunalpolitisku telvingina lættari eftir eitt kommunuval.
Hetta eru viðurskifti, ið eru so umráðandi, at um kommunurnar ikki nú og sjálvar loysa trupulleikan, so er næsti leikurin at lóggeva viðurskiftini í rættlag.
Johan Dahl
Landsstýrismaður í vinnumálum
RN
Aftur


text:
Soleiðis var túrurin hjá Team Rynkeby til Paris seinast. Hygg eftir filminum.
Team Rynkeby Føroyar
Lokalur kontaktpersónur
Finn Danberg
Team Manager
Telefon: +298 51 26 54
Tíðindi frá Team Rynkeby Føroyar
Team Rynkeby súkklarar á skeið í hjartastartara
Eftir eina ógvusliga hending, har ein av súkklarunum fekk hjartastopp og kom væl frá hendingini, hevur Team Rynkeby Føroyar sett fokus á trygdina hjá
Rynkeby Føroyar vitjar FK handlarnar
Í samband við at FK fer at selja nakrar serligar pakkar av Rynkeby Juice, ið eru framleiddir til innsavnanina hjá Team Rynkeby, vitjar Team Rynkeby Fø
Venjingarlega um Hvítusunnu
Á Hvítusunnu skuldi formurin testast, og avtalað var, at súkklast skuldi tríggjar dagar á rað, og at túrarnir skuldu vera langir, umframt at serviceli
Zlatan-trøje på auktion
Team Rynkeby Malmö har sat en række interessante effekter på auktion – blandt andet en Team Rynkeby-trøje, som bærer Zlatan Ibrahimovics autograf. De


text:
So er fyrsti sláttur á bønum í Tórsbyrgi. Sum tey mongu undanfarnu árini er tað Gutti, ið slær bøin við nýggju Hondamaskinuni. Og tá hon ljóðar um allan býlingin, tá er várið byrjað og summar brátt í hondum. Er onkur, ið ivast, so er at kenna angan av nýsligna grasinum, sum er millum bláu luftina og reyðu trillibøruna. Men enn sæst eingin sólja í nánd av Tórsbyrgi.
Í ár er slátturin nakað seinni enn í fjør, tá sligið varð longu 19. apríl. Flestu ár hevur fyrsta grasið verið sligið uppá dagin 29. apríl, okkurt árið eina viku seinni, men ongantíð so seint, sum í ár, nú Gutti aftur førdi maskinuna millum húsini.


text:
Læknaviðtalan við Norðskála
Viðtaluhøli er við Svartheygg 1, 460 Norðskáli
Læknar eru Signhild Petersen og Ása J. Jacobsen.
Sjúkrasystrar eru Lydia V. Jacobsen og Sólvá í Selvindi.
Opið er:
mánadag til fríggjadag frá kl. 8.00-16.00
Telefonviðtala er frá kl. 8.00-12.00 har til ber at biða um tíð og bíleggja heiluvág. Telefonnummar 423006.
Til ber at fáa tíð til at fáa tikið blóðroynd mánadag til hósdag frá kl. 9.00-14.00. Ring á telefonnummar 423006.
Bráfeingis læknahjálp til 16.00 gerandisdagar fæst við at ringja tlf. 219126, fax 421010
Kl. 16.00-08.00 gerandisdagar, umframt alt samdøgrið halgidagar og um vikuskiftið, ber til at ringja til Læknavaktina.
Læknavaktin er til fyri at hjálpa tær við sjúku, sum ikki kann bíða, til tín egni lækni er aftur at hitta. Tlf. 1870
Bráðfeingis læknahjálp fæst við at ringja á 112.


text:
Leyksúpan við ostbreyði - 6 fólk
Tilfar
500 g av leyki
1 súpisk. av olju
3 bátar av hvítleyki
1 súpisk. av papriku
1½ ltr. av vatni
4 neytabótarmolar
2 lavrberjabløð
Salt og pipar
Ostrbeyð:
50 g av rivnum osti 20-30+
½ tesk. av papriku
6 flísar av langbreyð
Mannagongd
- Sker leykin í helvt og í tunnar flísar eftir tægrunum
- Hita oljuna í einari grýtu og brúnka leykin í 5 min.
- Sker hvítleykin smátt og koyr í saman við restini av tilfarinum
- Lat kóka undir loki í 10 min. og smakka til við salti og pipari
- Blanda


text:
Slagið um Suðuroynna
Mortan Enni | 12/03/15
Tað verða tvey altrá lið, ið bresta saman á Eiðinum í Vági leygardagin. FCS hevur verið fyri tveimum lemjandi ósigrum í tveimum teimum fyrstu umførunum, og TB hevur fingið tveir javnleikir.
Fyritreytirnar hjá FCS í byrjaninni av kappingini hava ikki verið góðar. Teir hava spælt fyrstu dystirnar á útivølli, og hava heldur ikki fingið vælvild frá útlendingamálaráðnum, og tískil kundu teir ikki brúka allar útlendsku spælararnar millum teir fyrstu 11. Eftir standa teir við einum málmuni á minus 8 mál. TB hevur kempað seg við 9 monnum og ódnarveðri til tvey stig, og hevur fingið sjálvsálit í skjáttuna, nú teir skulu suður um Hovsegg.
Hagtøl, sjálvsálit og formurin í deildini hava púrt onki at siga tá FCS og TB bresta saman. Hetta eru dystirnir, har onki liggur eftir. Menn eru oftast heitir og algoystir, at nógvar spentar støður eru í dystinum. Tað hevur ongantíð verið ódramatiskt í uppgerðini um Suðuroynna, og tað verður tað heldur ikki leygardagin, tí FCS fer at gera alt fyri at fáa trý stig, men TB kann sum so liva við tí eina stiginum. So er spurningurin um, hvussu nógv vágbingar fara at spenna bogan í teirra jagstran eftir sigrinum, men teir mugu ansa sær, at bogin ikki brestur og alt dettur niðurfyri.
Í skrivandi løtu hevur TB allar mans tøkar, allar uttan Albert Adu ið enn stitur uttanfyri við leikbanni. Martin Tausen er komin aftur eftir sítt leikbann.
Heimasíðan ynskir øllum ein góðan dyst og vónar at nógv TB-viðhaldsfólk leita sær i útsynningskrókin á Vágseiði.
FC Suðuroy – TB
Leygardagin 14/3 kl. 15:00


text:
Jordan Clark - D. Mon Chill Drin
22. Februar 2013 - Anny
Tað eru ikki nógv orð og skriv at finna um tann amerikanska lista og designstuderandi unglinginum úti á altónini, men tó ger tað hann ikki minni áhugarverdan. Jordan Clarks kærleiki til gamlar myndir og geometiska omarrangering fekk meg upp at flákra. Jordan sigur sjálvur, at hann javnan er á veiðu eftir nýggjum myndium, og at hann altíð hevur eyguni á nýggjum samansetningum og møguleikum. Á hansara portfollo á flickr (leinkja) er tað týðuligt at veiðan mest sum altíð hevur borið frugt.
“When I make paper collages I have no idea what I’m going to find. I can let my mind run wild with images.”
Posted by Fjøllini Dansa at 00:16
Labels: Anný, list, Myndarøðir, Tankar, Ymiskt
Subscribe to: Post Comments (Atom)


text:
Norðurlendskt samstarv um kanningar av heilsu- og umhvørvisskaðiligum evnum
Norðurlendska samstarvið um kanningar av heilsu- og umhvørvisskaðiligum evnum er eitt átak, ið miðvíst arbeiðir fyri at avdúka møgulig nýggj dálkandi evnir í náttúruni.
Hetta arbeiðið verður framt av norðurlondum, í tøttum samstarvi og við tøttum bondum til altjóða arbeiði at fremja og betra um kemikaliu-regulering.
Í fimm fylgjandi ár hava útvald evni ella evnisbólkar í til dømis luft, vatni, jørð og verum, sum liva í náttúruni í øllum norðurlondum, verið kannað.
Kanningarnar higartil hava fevnt um:
- Pharmaceuticals and additives in personal care products as environmental pollutants; givin út í 2013
- Bleytgerarar og eftirgjørd søtievni í umhvørvinum í Norðurlondum; givin út í 2013
- Literature Survey of Surfactants in the Nordic Countries; givin út í 2012
- PPCP monitoring in the Nordic Countries – Status Report; givin út í 2012
- Bromeraði flammutálmandi evni í umhvørvinum; givin út í 2011
- Plasticizers and sweeteners; givin út í 2010
- Yvirflatuaktiv evni við fenol; givin út í 2008
- Soppa- og bakteriutálmandi evnir sum t.d. triclosan; givin út í 2007
- Metyleraði siloxan; givin út í 2005
- Perfluorineraði alkyl (PFAS); givin út í 2004
- Eftirgjørd muskevnir; givin út í 2004
Heimasíða hjá verkætlanini: www.nordicscreening.org


text:
"Kom á 2069!" - Sending 25
Sending um sjóvinnuna.
Prátað verður við Tóra Ásbjørn Matras Holm, dekkara umborð Fuglberg, Mogens Bjartalíð úr egningarskúrinum hjá Kallanes, Kjartan Madsen umborð partrolaran Heykur, Ingvør Dalbø Mikkelsen, Anniku Gleðisheygg og Óla Jákup Tvørfoss frá skrivstovuni hjá Varðanum í Gøtu og Høgna Hansen frá Fiskamarknaðinum á Toftum.
Hetta er ein sending um sjóvinnuna, har m.a. ringt verður til skip við føroyskari manning at frætta frá teimum.
2069 er hvønn fríggjadag klokkan 15:00, endursent leygardag klokkan 02:00 og leygardag klokkan 16:00.
Eivind Jacobsen leggur til rættis.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
So ymisk og tó
Reyðmaðkurin hvørvur úr troyttari jørð
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Úrslitið avspeglar ikki dystin
Viðhvørt ber til at taka í egnan barm og siga at tapt er tapt og viðhvørt, sum í gjárkvøldi, er tapið súrari.
Hettar fyrsta árið hjá nýbrotinum innan kvinnufótbólt í Sandoynni og felags takinum saman við Argja Bóltfelag, hevur bjóðað uppá mangt og hvat.
Frá at byrja árið í 1. deild, har okkara blivu trumlaðar niður, til at taka avgerðina at fara niður í eina lægri deild har støðið kundi væntast at avspeglast støðið har eitt nýbyrjað kvinnulið fer at verða á, til tap og sigrar hvørt um annað og eina til tíðir skuffandi uppmøting av mótstøðuliðunum, so kann staðfestast at árið hevur verið alt annað enn óáhugavert.
Ein lyftur peikifingur...
Vit hava tosað nógv aftur og fram um kvinnurnar hjá AB/B71 og áskoðaratalið hevur verið høgt til nærum hvønn heimadyst, so um úrslitini ikki altíð hava verið til okkara favør, so hevur áhugin og forvitni fyri liðnum verið stórur.
Tað nívir tí meir enn eitt sindur tá man frættir at dystir vera avlýstir høgru og vinstru og at feløg sum annars áttu at havt eitt stórt úrval av leikarum, brúka leikarar frá besta liðnum í næstbestu deildini, tí tær vilja tryggja sær sigurin áðrenn dysturin nakrantíð er blivin spældur. Hesuferð var trupulleikin at linjuverjar manglaðu tá dysturin var floytaður í gongd og úrslitið var eitt (sum keldur vilja vera við) mál í 5. minutti, sum allarhelst var offside. Nú skal sigast at hettar eru leysasøgur, men at døma frá øðrum dystum sum eru leiktir ígjøgnum árið, so er tað trúligt at so hevur verið.
Sum altíð, tá man dittar sær at skriva nakað sum fólk fara at taka til sín uppá ymsar mátar, so skulu vit leggja afturat at her hava verið nógv góð upplivilsir í hesi deildini og tey viga hóast alt tyngri enn tey ringu. Altíð.
Men peikifingurin má lyftast við tí fyri eyga at tað til næsta ár og árini eftir verður øðrvísi, tí 2. deild kvinnur riggar ikki sum hon eigur. Okkara lið hevur vant miðvíst og lagt nógv fyri at hava leikarar tøkar til dyst og at dystir skulu spælast til ásetta tíð, men vit mangla at síggja ein gjøgnumgangandi seriøsitet frá øðrum feløgum. So kundi man freistast at sagt at man ikki skuldi væntað annað frá 2. deild kvinnum, men hettar eru undanførslir. Her eru bara tvær kvinnudeildir í Føroyum og hesar báðar deildirnar eru deildirnar sum fótbóltsáhugaðar gentur kring allar Føroyar kunnu vænta sær at skula leika í. Tí er tað ikki løgið at hugurin at spæla minkar, tá næstbesta deildin í Føroyum ikki riggar betur enn hon ger í løtuni.
... og so aftur til dystin
Nú handan lítla klumman er yvirstaðin, so kunnu vit venda aftur til evnið sum greinin byrjaði við og tað var kvinnudysturin millum EBS/Skála og AB/B71 í gjárkvøldið. Sum sagt so lótu vit mál inn (ivasamt ella ei) heilt tíðliga í dystinum og har frá skulu vit líka til 65. minutt áðrenn tað næsta málið bleiv skorað. Spell, tí sum skilst, so lá eitt útjavnandi í luftini, líka til EBS/Skála so økti ístaðin. Orkan byrjaði tá at ganga undan hjá okkara kvinnum og tær endaðu eisini við at lata eitt mál afturat inn, stutt fyri leiklok.
Nú verður allarhelst ikki ein kvinnudystur fyrrenn síðsta umfar 01. oktober tá kvinnurnar skulu spæla heima ímóti KÍ, orsaka av at bæði Giza Hoyvík og B68 eru farnar úr kappingini. Vit fáa at síggja hvussu leikur ferst har, men so vóna vit at vit kunnu byggja upp til tað heilt stóra endabrakið tá síðsti dystur verður spældur við einari rúgvu av heimaáskoðarum!
Drívið á B71!


text:
Nr. 1819-339
Endamßl: Endamßli er at geva luttakarum, sum undirvÝsa Ý f°royskum Ý mideild, innlit Ý tilfari Nem og Nem mßl.
Innihald: Skeii tekur st°i Ý tilfarinum til mideild vi atliti at innihaldi, nřtslu og f°rleikamßlum, og hvussu nŠmingabˇk (netbˇk og/ella pappÝrsbˇk), lŠraravegleiing og einnřtslutilfari Nem mßl arbeia saman. Vi Ýt°kiligum d°mum verur komi nŠrri inn ß bygnain Ý tilfarinum, tekstirnar, fakligu hugt°kini og arbeis- og eftirmetingarhŠttir. Arbeitt verur vi netbˇkini, so luttakarar fßa m°guleika at kenna seg tryggar vi tilfari, ßrenn fari verur undir at br˙ka ta Ý undirvÝsingini.
═ Nem mßl verur dentur lagdur ß mßllŠru.
Skeissni: Framl°ga, venjingar og bˇlkaarbeii.
UndirvÝsing: Gunvß Magnussen, Marjun Ziskason og Solveig Debess, ritstjˇrar.
Mßlbˇlkur: LŠrarar, sum undirvÝsa Ý f°royskum Ý mideild.


text:
Útgivið tann: 31.01.2014
Fjølmiðlarnir (Jógvan í Lon Jacobsen)
Skrivað hevur: Ingi P. Jacobsen
Føroyskt er eitt vakurt mál. Hugsa bara um øll sjálvljóðini og kanska serliga tvíljóðini; og føroyskt er eitt livandi mál. Tað verður nýtt í flestøllum lívsins viðurskiftum í Føroyum, og tað er eitt gott tekin. Men tann nýggja tíðin við fjølmiðlum, margmiðlum og kunningartøkni ber við sær, at mongdin av tekstum og málsligum tilfari annars er vaksin ómetaliga nógv tey seinastu árini, og tí er alneyðugt at fylgja við, hvussu málið verður nýtt, ikki til at steðga menningini, men til at leiðbeina og vera til hjálpar. Fjølmiðlarnir hava stóra málsliga ávirkan, og tí hava fjølmiðlafólk stóra ávirkan á málburðin hjá føroyingum. Hava fjølmiðlafólkini góðan málburð, hevur tað góða ávirkan, og hava tey vánaligan málburð, hevur tað eisini ávirkan. Tí kann tað ikki sigast nóg ofta, at fjølmiðlarnir og leiðslurnar har hava stóra ábyrgd fyri málburði. Lat okkum sleppa frá fordóminum um, at gott føroyskt er tað sama sum eitt stirvið og keðiligt mál.


text:
FM liðkappingar í amboðsfimleiki 19. og 20. novembur
Um vikuskifti verður FM fyri lið í amboðsfimleiki í Fimi. Ljósið hevur 9 lið sum fara at kappast, íalt 36 íðkarir.
Ljósið hevur eitt lið í hvørjum bólki hjá pinkum, piltum, smágentum, smádreingjum og gentum og tvey lið í hvørjum bólki í pinkum B og kvinnuunglingum. Umframt hetta hava vit ein drong og ein mansungling, sum fara at íðka sum gestaíðkarar.
Skráin fyri liðkappingarnar er;
Leygardagin 19/11:Kl. 9.00: Liðkapping fyri kvinnuunglingar, kvinnur og menn
Kl. 12.00: Liðkapping fyri gentur, dreingir, mansunglingar
Kl. 15.00: Liðkapping fyri B-bólkar
Sunnudagin 20/11:
Kl. 13.00: Liðkapping fyri pinkur, piltar, smágentur og smádreingir
Vit ynskja øllum góða eydnu.


text:
Joe Biden
Joe Biden (føddur 20. november 1942 í Scranton, Pennsylvania) er senatorur úr Delaware, hevur stóra uttanríkispolitiska vitan og er formaður í Uttanríkisnevndini hjá senatinum. Hann er varaforseti hjá demokratiska Barack Obama.
"Hvussu kunnu republikanararnir verja ætlanina at hækka skattin, tá meðalstættin hevur verið jarðað tey seinastu fýra árini", spurdi Biden í einari røðu fyri demokratiskum stuðlum í statinum North Carolina í okt. 2012. Seinni hevur Biden roynt at rætta mistakið við at siga, at hann var mismæltur, og at hann skuldi siga, at meðalstættin var jarðað av tí politikki, sum Mitt Romney (R) styðjar. Eisini Hvítu Húsini hava roynt at rætta mistakið hjá varaforsetanum. Republikanararnir vóru skjótir at gera sær dælt av mistakinum hjá Biden. Á einum veljarafundi í Iowa segði varaforsetaevnið hjá republikanarunum, Paul Ryan (R), at hann var púra samdur við Joe Biden í, at meðalstættin er jarðað tey seinastu fýra árini [1].


text:
fundur við lesandi/útisetar í Aberdeen 21.november Vit vilja fegin bjóða tykkum til tiltak við heitinum Førleiki í Útlegd. Vit eru serliga áhugað í at hava eitt orðaskifti, sum kann geva okkum nakrar ábendingar um, hvørja fatan lesandi og útisetar hava av vinnulívinum og samfelagnum sum heild eftir at hava búð í einum øðrum landi. Tiltakið er í sambandi við eina verkætlan við sama navni, stuðla av Tórshavnar Kommunu, Mentamálaráðnum og Eik, sum snýr seg um samleikar, hugburðar og framtíðarætlanir hjá føroyskum lesandi og útisetum í Bretlandi.
Skrá Áki Johansen, sendifólk í London bjóðar vælkomin. Rógvi Absalonsen, starvslesandi, greiðir frá um verkætlanina "Førleiki í útlegd". Marita Rasmussen, stjóri á Vinnuhúsinum, greiðir frá hvat vinnulívið hevur at bjóða. Vit vóna at hava umboð frá Tórshavnar Kommunu við til tiltakið, men av tí at kommunuval verður 12. november er hetta enn heldur óvist.
Síðani verður orðaskifti við kjakspurninginum: hvat er eitt spennandi og lokkandi vinnulív?
Stað: Hilton Treetops, Springfield Road, Aberdeen AB15 7AQ Dagfesting: 21. november Tíð: kl. 17.00 - 20.00
Bussur koyrir úr miðbýnum til hotellið kl 16.15 og aftur aftaná tiltakið, sum væntandi endar kl. 20. Vit skulu siga tykkum nærri frá um hetta.
Tiltakið verður skipað bæði sum ein formligur fundur og síðani sum ein óformlig hugnaløta við ábiti og drekka, har høvi verður at tosa saman um evnið. Tað hevði hjálpt sera nógv, um tit tekna tykkum til tiltakið við at senda ein teldupost til rogvia@mfa.fo ella við at ringja á nummar 07976 471807 áðrenn týsdagin 18. november.
Vit vóna at fáa eitt áhugavert og hugnaligt kvøld.


text:
nr. 5
Juni 2009
SummarBlað Hetta er seinasta Ebenezer-blaðið áðrenn summarsteðgin. Næsta útgáva av blaðnum kemur ætlandi 1. september 2009
Klæðir til Rumenia
Mentanarnáttin 5. juni
Bussurin hjá Birgir Andreassen er aftur lessaður við klæðum til Rumenia, og hesuferð eru 9 fólk við í fylginum til Rumenia. Eins og á øllum hinum ferðunum verða møtir hildin, har høvi býðst, og vitja verður ymsastaðni. Birgir og hansara fylgi verða væntandi aftur í Føroym 15. juni.
Mentunarnáttina verða 2 serlig tiltøk á skránni í Ebenezer. Ein sangløta við kórinum verður í Ebenezer kl. 21.00. Eisini verður ein ungdómskonsert í Ebenezer-garðinum kl. 22.30. Sangkórið hevur áður havt konsert á mentunarnáttini, men hetta er fyrstu ferð, at skipa verður fyri at einari útikonsert.
“um vit eru veik í bønini, so eru vit veik í øllum”
Brøður mínir! Roknið tað fyri bera gleði, tá ið tit koma í alkyns freistingar! Tit vita jú, at tá ið trúgv tykkara verður roynd, virkar tað tol. Og latið tolið leiða til fullkomið verk, so tit kunnu vera fullkomnir og heilir, og einki vantar á hjá tykkum! - Ják 1:2-4 Hetta er fyrsta áminningin, sum Jákup ber teimum trúgvandi í sínum brævi. Hann skrivar til jødar, sum eru spjaddir út, eftir at teir hava liðið undir forfylging í sínum egna heimlandi av sínum egna fólki. Pætur ápostul skrivar nakað tað sama í sínum fyrra brævi til jødar í somu samtíð sum Jákups, og møguliga eisini til tey somu trúgvandi: Í henni gleðast tit, um tit so nú stutta tíð – tá ið so skal vera – hava sorg í alkyns royndum, fyri at roynda trúgv tykkara – sum er mangan dýrabarari enn hitt forgeingiliga gull – og tað verður tó roynt við eldi – kann finnast til rós, dýrd og heiður í opinbering Jesu Krists. - 1 Pæt 1:6-7
Tað áhugaverda við hesum báðum brotum er, at báðir hugsa um úrslitið av royndunum. Jákup skrivar um tol og fullkomileika, sum eigur at gerast galdandi nú meðan vit liva. Ein ávøkstur í lívi hins trúgvandi, so at hann/hon kann gerast eitt meiri fullkomið menniskjað, og gera tað, sum Gud hevur ætla til hann/hana. Hetta snýr seg ikki um at vinna gull á Olympisku leikunum. Hetta snýr seg um at tæna Gudi hvønn dag meðan vit liva. Pætur skrivar hinvegin um rós, dýrd og heiður. Hetta er nakað ørvísi, tí at hetta hoyrir til lønina, ið hin trúgvandi fær á evsta degi. Heimurin hevur ikki nakað rós at bera okkum, uttanso fyri eitthvørt tónleika- ella ítróttaravrik. Og her verður heiður fyri eitt hvørt verk skjótt gloymt. Hugsað bert um allar teir, sum máttu gjalda við sínum egna blóði tann 6. juni 1944, soleiðis at Evropa aftur kundi gerast frælst! Har standa nakrir minnisvarðar, men ringt er at minnast teirra andlit, og at geva teimum tann heiður teir sanniliga hava uppiborið. Um tað er hitt komandi, sum er okkum fyri eyga, ella tað er gerandisdagurin, so er áminningin púra greið. At liva tað tíð, sum vit hava fingið fyri Harran og at gleðast í Honum sjálvt um avbjóðingarnar kunnu tykjast ómøguligar at koma ígjøgnum. Mátti Harrin givi okkum náði til tað!
Sjúrður Olsen
Zarepta í Summar Aftur í Summar verður møguleiki hjá mongum børnum at fara til Zarepta á barna og ungdómslegur. Tað er brúk fyri mongum fólkum, nógvum køkum og bollum og ikki minst bønum, so verið vælkomin at luttaka í verkinum.
“Menniskja gevur ráð, Gud gevur vegleiðing”
www.ebenezer.fo
Ungdómurin í Summar Ungdómurin í Ebenezer fer aftur í ár undir eina serliga summarskrá. Evnið fyri summarið er “Tí eri eg kristin”, har dentur verður lagdur á ymiskt, sum er atvoldin til at vit eru kristin. Ungdómsmøtini í summar eru eins og í fjør flutt til leygardag, vegna Zareptalegurnar. Tað fyrsta ungdómsmøtið verður leygardagin 4. juli, og tað seinasta leygardagin 8. August. Tey verða serligani útisetar ið
Heilsan frá Lív Mortesen Eg ferðist runt í Evropa sum trúðboðari og eri á einum liði við sjey fólkum úr seks ymiskum londum. Vit hava júst verði á Malta í eina viku og roynt at fáa evangeliið út har. Tá vit komu fingu vit at vita at tað fór at vera hart og at nógvar forðingar fóru at vera. Men vit lótu ikki hetta forða okkara arbeiði og funnu útav, at Malta er
fara at luttaka á ungdómsmøtunum í summar, nevnast kunnu Niels Pauli Nónstein, Høgni Johannesen og Ingvard Petersen. Nær teir verða verður lýst seinni. Umframt ungdómsmøtir fer ungdómurin eisini at hava útferðir, og gera ymiskt uttandura. Tað hevði verið gleðiligt at sæð mong á hesum summarmøtum, ung sum eldrið.
Johann J. Petersen Men ávøkstur Andans er: Kærleiki, gleði, friður, langmóð, mildleiki, góðska, trúfesti, spakføri, fráhald. - Móti slíkum er lógin ikki.
ótrúliga opið fyri at møta Jesusi. Vit vitjaðu í fýra út av fimm skúlum og sloppu enntá at bjóða til frelsu. Ein kristin ungdómsbólkur varð stovnaður á oynni Gozo og nógv ung komu til trúgv. Alt í alt ein væleydnaður túrur. Nú eru vit í Wien og skulu vera her í tvær vikur. Tit eru vælkomin at biðja fyri liðnum og ungdóminum í Wien.
“Ein sindandi maður gevst at biða, ein biðandi maður gevst at sinda” www.ebenezer.fo
Reglulig tiltøk í EbenezerMánadag kl. 12.30 Andakt Mikudag kl. 20.00 Bønar- og lærumøti Hósdag kl. 20.00 Ungdómsmøti Fríggjadag kl. 20.00 Teen-Night (makavika) Sunnudag kl. 11.00 Minnismáltíð Harrans Barnaansing 10.50 - 11.45 Sunnudag kl. 12.00 Sunnudagsskúli Sunnudag kl. 18.00 Evangeliskt møti -BarnaansingTilfar ella hugskot: Hevur onkur tilfar ella hugskot til blaðið, sum viðvíkur samkomuni, eru tit vælkomin at senda ein t-post Sjúrður Olsen: olssjurdur@hotmail.com Johann Petersen: johannjpetersen@gmail.com Richard Schwartson: schwartson@gmail.com
Seinna Pætursbræv kap. 1 vers 3-8 3 Alt, ið hoyrir til lív og gudsótta, hevur guddómligi máttur Hansara givið okkum við kunnskapinum um Hann, sum kallaði okkum við dýrd og kraft Síni. 4 Harvið hevur Hann givið okkum hini størstu og dýrastu lyfti, fyri at tit við teimum skulu fáa lut í guddómligari náttúru, táið tit flýggja burt frá spilluni í heiminum, sum kemur av girnd. 5 Leggið tykkum tí júst eina við, í trúgv tykkara at vísa dygd, í dygdini kunnskap, 6 í kunnskapinum fráhald, í fráhaldinum tol, í tolinum gudsótta, 7 í gudsóttanum bróðurkærleika og í bróðurkærleikanum kærleika til øll! 8 Táið hetta finst hjá tykkum og eykast, letur tað tykkum ikki standa yrkisleys ella ófruktbør í kunnskapinum um Harra okkara Jesus Kristus.
Sitatini í hesum blaði eru eftir Leonard Ravenhill sála. Leonard Ravenhill var kendur kristin prædikumaður og rithøvundur. Hann hugsaði serliga nógv um bøn og andaliga vekjing. Ravenhill var kendur fyri at koma við sera spískum kommentarum og viðmerkingum um samtíðar kirkjuna og modernaðan kristindóm. Ravenhill var føddur í 1907 og doyði í 1994.
“Væntað vit at verða betur viðfarin í hesu verð, enn Jesus bleiv?” www.ebenezer.fo Ábyrgd: Sjúrður Olsen
Útgivið juni 2009


text:
Tíðindi
4. september 2017
Píkasjey.fo er ein nýggj heimasíða har børn kunnu uppliva og læra um føroysk dýr beint á skíggjanum. Eisini er upplagt hjá skúlum og barnagørðum at brúka síðuna, tá ið arbeitt verður við evnum úr náttúruni.
Beinta Johannessen hevur gjørt heimasíðuna við umhvørvisstuðlinum 2015 frá Tórshavnar kommunu. Tórshavnar kommuna letur á hvørjum ári stuðli til umhvørvisverkætlanir. Stuðulin varð latin Beintu til at skapa eina heimasíðu burturúr bókarøðini, sum hon hevur skrivað um føroysk dýr. Sostatt kunnu føroysk børn nú, á nútímans hátt, leita sær vitan, síggja myndir og lesa um fjølbroytta og spennandi dýralívið, vit hava í og kring Føroyar.
"Alt byrjaði úti á Føroya Sjósavni, har eg sá flottu fuglamyndirnar, sum Hans Eli Sivertsen hevur tikið. Stutt eftir varð eg biðin um at skriva eina krabbabók um føroysk dýr og náttúru. Ein bók bleiv til fleiri, og næsta natúrliga stigið var at gera tilfarið talgilt, so at so mong sum gjørligt kunnu fáa gleði av tí.”
- Beinta Johannessen
Á píkasjey.fo eru flottar myndir av fiskum, fuglum, firvaldum, krabbum, skeljum, slangustjørnum og mongum øðrum allar tiknar av føroyskum fotografum. Harumframt forkunnug ljóðbrot og ymisk filmsbrot. Eisini ber til at royna sína vitan við stuttligum spurnarkappingum.
Í næstum kemur eisini nýggja blaðið Píkasjey út, sum er ætlað børnum úr forskúlaaldri til og við 2. flokk. Blaðið fer m.a. at innihalda tilfar frá pikasjey.fo umframt ymiskar greinar, samrøður, uppgávur, ítrív, tilfar frá lesarum og mangt annað.
Beinta Johannessen er blaðstjóri á STROK og rithøvundur. Hon hevur m.a. skrivað bókarøðina “Firvaldur í Føroyum”, “Heiðafuglur í Føroyum”, “Sjófuglur í Føroyum”, “Smáfuglur í Føroyum”, “Rúmdin” og “Eg og mítt kelidýr. Kanin”. Beinta fekk Barnamentanarheiðursløn Tórshavnar býráðs í 2016.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Starvsmøguleikar á Nema
Vælútbúgvið fólk er ein grundleggjandi partur av Nema, og hevur tú hægri útbúgving ella viðkomandi førleikar, ert tú vælkomin at søkja um arbeiði hjá okkum.
Eisini lesandi hava starvsmøguleikar á Nema. Er útbúgvingin um at verða liðug, kann talan verða um fast starv. Ert tú mitt í lestrinum, kanst tú arbeiða hjá okkum í praktikk ella í ferium. Soleiðis kanst tú tryggja tínar fíggjarligu umstøður, samstundis sum tínir starvsmøguleikar verða munandi betri, tá ið útbúgvingin er lokin.
Send okkum títt CV á nema@nema.fo og vit hyggja fegin nærri eftir tí.


text:
Aðrar stuðulsskipanir
Granskingarráðið umsitur fleiri aðrar stuðulsskipanir enn Granskingargrunnin. Hetta eru skipanir sum á ymsan hátt eru latnar Granskingarráðnum at umsita.
Hesar skipanir eru í løtuni virknar:
Sjúkrakassagrunnurin
Granskingarráðið fekk í 2014 ábyrgdina av at umsita og útluta peningin., ið sjúkrakassarnir kring landið áttu, tá teir vórðu avtiknir fyri nøkrum árum síðani.
Til ber at søkja stuðul til átøk og verkætlanir, sum kunnu menna heilsuøkið í Føroyum, men sum ikki eru ein partur av rakstrinum av heilsuverkinum annars.
Í løtuni ber til at søkja á tveimum økjum: Høvuðsøki 1 og 2. Les meira í vinstra bredda.
Stuðul til vísindaligar útgávur
Granskingargrunnurin umsitur pening, sum skal brúkast til at stuðla føroyskum vísindastarvi.
Peningurin skal fyrst og fremst verða nýttur sum stuðul til útgávu av javnlíkamettum (“peer reviewed”) vísindaverkum, ið stuðla føroyskt vísindastarv. Í øðrum lagi ber til at stuðla øðrum neyvari lýstum átøkum.
Les meira í vinstra bredda.
Stuðul til H2020 umsóknir
Fyri best at gagnnýta avtaluna við ES um luttøku Føroya í Horizon 2020 og fyri at lætta um hjá stovnum og virkjum í sambandi við umsóknararbeiðið, hevur Granskingarnevndin gjørt av at játta pening úr Granskingargrunninum at lata teimum, sum arbeiða ítøkilliga við umsóknum. Endamálið er at minka nakað um fíggjarligu íløgurnar hjá stovnunum.
Les meira í vinstra bredda.
Vinnu ph.d.-gransking
Til ber at søkja stuðul til vinnu phd.- verkætlanir úr skipan, sum er stovnssett við peningi, sum Granskingarráðið hevur fingið úr Minningargrunninnum hjá Dánjali Niclasen.
Les meira í vinstra bredda.


text:
Løgmaður um heimsmálini hjá ST: ”Sum ein ábyrgdarfullur partur í altjóða samfelagnum eiga Føroyar, á sama hátt sum onnur lond, at taka menningarmálini hjá ST til sín og eftir førimuni royna at røkka teimum. Og tað hava vit í landsstýrinum eisini valt at gera.”
Henda boðskap hevði løgmaður Aksel V. Johannesen í røðu, sum hann helt um heimsmálini á ráðstevnu, sum varð hildin í Norðurlandahúsinum 23. februar.
Plakat um heimsmálini: Landsstýrið hevur sett sær fyri at gera eina støðulýsing sum grundarlag undir eini komandi ætlan fyri at røkka heimsmálunum í landsins politikki. Tað hoyra 169 undirmál til tey yvirskipaðu heimsmálini fyri burðardyggari menning. Nøkur av hesum síggjast undir hvørjum av teim 17 málunum. Landstýrið hveur sett sær fyri at týða øll tey 169 undirmálini.
Tey 17 heimsmálini eru sett á eina litfagra plakat, sum kan takast niður her
Heimsmálini - okkara størsta loysn og avbjóðing (Steen Hildebrandt 2017, Christa Reynheim týddi, Nám 2018). Gávubók í Námi til læraradagar um burðardygd.
Enska heimasíðan hjá Sameindu Tjóðum (ST) um Sustainable Development Goals, tað er heimsmálini á føroyskum, er her
UN CITY: Eingin føroysk ST skrivstova er, men í Keypmannahavn eru risastórir stjørnuskapaðir bygningar, ið verða kallaðir UN City, ella FN byen.
Teirra tilfar um heimsmálini hjá ST er tøkt her
Upprunaútgávan: Rúgvusmikla upprunaútgávan við teimum 17 heimsmálunum og øll undirmálunum er tøk á enskum her
Norðurlandaráðið, har Føroyar í mong ár hava roynt at fáa limaskap, arbeiðir miðvíst við heimsmálunum hjá ST undir heitinum Generation 2030.
Verdens bedste nyheder: danski miðilin Verdens Bedste Nyheder er á fleiri talgildum pallum, Facebook, twitter og Instagram. Miðilin sæst eisini í Dimmalætting og á Roskilde Festivalinum. Einaferð um árið koma Verdens Bedste Nyheder út sum prentað pappírsavís á móðurmálinum í øllum ES limalondunum. Miðilin, sum er á tremur við uppskotum um undirvísing og tilfar, er óheftur og skrivar við støði í heimsmálunum hjá ST.
Human (Yann Arthus-Bertrand, Frakland 2015, 190 min): Drúgvur heimildarfilmur, sum er gjørdur í sambandi við heimsmálini hjá ST.
Her er filmurin Human á Youtube:
https://www.youtube.com/watch?v=vdb4XGVTHkE


text:
11. desember 1962Nr. 64
Løgtingslóg um matrikulering og sundurbýti v.m. sum seinast broytt við løgtingslóg nr. 82 frá 25. mai 2009
Kap. 1.
Matrikulering.
§ 1. 1) Álagt verður matrikulmyndugleikanum at gera fullfíggjaða matrikulering av øllum føstum eigindómum í Føroyum.
Til sama fasta eigindóm verður roknað øll jørð innan- og uttangarðs við lutum og lunnindum hjá sama eigara í somu markatalsbygd, um jørðin ikki skilliga hoyrir til ymisk brúk.
Serstakur matrikul verður gjørdur fyri hvørt matrikuleringsumráði. Eitt matrikuleringsumráði fatar um eina ella fleiri markatalsbygdir.
§ 2. Í matriklinum verður hvør fastur eigindómur settur undir sítt matrikulnummar.
Eisini kann undir egið matr. nr. setast hvør felagseigindómur. Felagseigindómur er í hesi lóg eigindómur, sum hoyrir til ávísar fastar eigindómar.
Í matriklinum verður fyri hvørt matr. nr. upplýst navn eigarans, hvørjir lutir innangarðs og uttangarðs hoyra til eigindómin og eigindómsins partar í felagseigindómum. Somuleiðis kann í matriklinum førast markatal, skattamarkatal og víddin á teimum einstøku lutum við upplýsing um, hvaðani víddin er fingin. Undir hvørjum matr. nr., sum er fyri felagseigindóm, verður upplýst, hvørjir eigindómar eiga part í felagseigindóminum og partstødd teirra í markatali ella líknandi.
Til matrikulin fyri hvørt matrikuleringsumráði verður gjørt matrikulkort, sum staðarfestir hvønn fastan eigindóm við at vísa, hvussu teir einstøku lutir og felagslutir liggja hvør til annan í markini.
§ 3. Við lýsing í tí blaði, sum er góðkent at taka almennar kunngerðir í Føroyum, og í kunngerðartalvunum boðar matrikulmyndugleikin við 14 daga fyrivarningi eigarum og teimum, ið eiga brúksrætt, servituttir og líkn., til at koma og vísa á eigindóm sín ella geva upp rættindi síni. Lýsingin skal vísa til ta mannagongd, ið fyriskipað er í § 7, stk. 1.
Kommunustýrið í viðkomandi kommunu skal eftir áheitan frá matrikulmyndugleikanum uppnevna tveir menn, ið eru førir fyri at hjálpa matrikulmyndugleikanum at fáa til vegar upplýsingar um eigindómsviðurskiftini.
§ 4. Tað, sum fer fram undir matrikuleringini, verður ført í gerðabók, løggild av landsstýrismanninum. Í gerðabókini verða serliga førd øll krøv, og allar viðtøkur og semjur.
Fæst ikki semja um, hvør ið eigur lut ella rættindi, ella hvønn eigindóm lutur ella rættindi hoyra til, verður viðmerking gjørd í gerðabókina um hetta. Matrikulin verður førdur, so sum matrikulmyndugleikin heldur eigndómsviðurskiftini vera, men undir viðkomandi matr. nr. verður stutt viðmerking førd um ósemjuna.
§ 5. 1) Tá ið matrikuleringin er liðug, sendir matrikulmyndugleikin landsstýrismanninum og viðkomandi kommunustýri eintøk av tí gjørda matrikli og matrikulkorti og útskrift úr gerðabókini.
Kap. 2.
Eigindómsdómur.
§ 6. So skjótt sum matrikul við tilhoyrandi skjølum er sendur landsstýrismanninum, leggur landsstýrismaðurin við almennari stevning, ið lýst verður tríggjar ferðir í tí blaði, sum er góðkent at taka almennar kunngerðir í Føroyum, við tveimum mánaða freist sak við Føroya rætt móti einum og hvørjum, ið hevur mótmæli móti tí gjørda matrikli og at í honum lýstir eigarar verða skrivaðir í tingbókina sum eigarar av óheftum eigindómum. Frá tí at lýst verður til eigindómsávísing eftir § 3, og til stevnufreistin er farin, skulu í minsta lagi ganga 6 mánaðir.
Í stevningini skal standa, at hon er til ein og hvønn, ið hevur mótmæli móti matriklinum, ella sum heldur seg hava pantirætt ella onnur rættindi í føstum eigindómi í viðkomandi umráði, og skal í stevningini verða álagt teimum, tá ið teir møta í rættinum, at hava við sær møgulig heimildarskjøl, pantibrøv og onnur skjøl, ið upplýsa málið, og eisini makaskjøl av teimum, gjørd eftir reglunum í kunngerð nr. 63 frá 11. december 1962 um tinglýsing. Skjølini skulu um gjørligt hava átekning frá matrikulmyndugleikanum um, hvat matr. nr. tann í skjalinum nevndi eigindómur hevur í matriklinum. Viðmerking um hetta skal vera í stevningini. Í stevningini skal eisini vera sagt frá, at matrikul og matrikulkort liggja frammi til sýningar á sorinskrivaraskrivstovuni, hjá matrikulmyndugleikanum og hjá kommunustýrinum.
§ 7. Tað í § 6 nevnda rættarmál verður havt í rætti allar vanligar tingdagar, frá tí stevningin fyrstu ferð er lýst, og til stevnufreistin er farin, báðar dagar viðroknaðar, og kann sorinskrivarin eisini viðgera málið á serligum rættarfundum.
Fyrsta rættardag verður matrikulin við tilhoyrandi skjølum framlagdur.
1) Mótmæli verða gjørd á rættarfundum og verða viðgjørd av sorinskrivaranum á rættarfundum, tá øll viðkomandi hava fingið tilsøgn. Matrikulmyndugleikin, búnaðarmyndugleikin og viðkomandi sýslumaður og kommunustýri hava rætt til at leggja fyri rættin mál um servituttir av almennum týdningi.
§ 8. Í seinasta lagi 4 vikur eftir, at stevnufreistin er farin, verður rættarmálið tikið til dóms. Í dóminum verður ásett, at matrikulin við teimum broytingum, sum verða tilskilaðar í dóminum, skal verða grundarlagið undir tingbókini.
§ 9. Innihaldið í dóminum er avgerandi fyri, hvør ið er eigari, pantihavari ella hevur onnur rættindi í viðkomandi eigindómi.
Tó kann hann, sum sigur seg at hava eigindómsrætt, pantirætt ella onnur rættindi í eigindómi, ella parti av honum, áðrenn 5 ár eftir, at dómurin er sagdur, fyri egnu rokning leggja sak móti honum, sum eftir dóminum er eigari, pantihavari ella hevur onnur rættindi, til viðurkenning av sínum rætti, um hann kann prógva, at tað ikki er hansara skyld, at hann ikki hevur mótmælt undir viðgerðini av tí vanliga rættarmálinum.
Sorinskrivarin kann skila honum, sum hevur gjørt mótmæli, rætt til at fáa mótmæli sítt viðgjørt av nýggjum við Føroya rætt, um hann áðrenn 5 mánaðir eftir, dómurin er sagdur, leggur sak móti honum, sum eftir dóminum er eigari ella hevur onnur rættindi. Hesi tilskilaðu rættindi verða førd í tingbókina, og orðið ”fyribils“ verður sett í viðmerkingarteigin. Verður sakin ikki løgd, áðrenn ásettu freist, ella verða rættindini ikki viðurkend í endaligum dómi, sum ikki kann verða kærdur, verða rættindini strikað í tingbókini. Verða rættindini viðurkend við slíkum dómi, verður tingbókin rættað samsvarandi dóminum.
§ 10. Skjøl, sum hava verið framløgd í teimum í hesum kapitli nevndu rættarmálum, mugu ikki verða afturflýggjað, fyrrenn kærufreistin er úti. Áðrenn afturflýggjað verður, skal hvørt skjal fáa átekning frá sorinskrivaranum um, hvussu nógv av innihaldinum er góðkent fyri viðkomandi eigindóm.
§ 11. Fyri tey í hesum kapitli nevndu rættarmál verða ikki tikin gjøld við undirrættin.
§ 12. Tær reglur, sum ásettar eru í §§ 1-11, verða nýttar samsvarandi, tá matrikulering verður fullfíggjað fyri umráði, sum eru partvís matrikulerað eftir lóg nr. 85 frá 31. mars 1928 og lógskipan nr. 198 frá 15. juli 1831, og rættarmálið eftir § 6 verður tá havt fyri allar eigindómar í viðkomandi umráði.
Verður útskifting framd í bygd, sum ikki er matrikulerað eftir teim í kap. 1 ásettu reglum, skulu hesar reglur verða nýttar, tá eigindómsskráin, ið er úrslitið av útskiftingini, verður gjørd. Tá eigindómsskráin er fullfíggjað fyri eitt matrikuleringsumráði, verður rættarmál havt eftir reglunum í hesum kapitli.
Kap. 2 a.1)
Skráseting av nýkomnum eigindómum
§ 12 a. 1) Bygningsverk, ið gjørd eru undir jørð, kunnu skrásetast við matrikulnummari og vídd eins og vanligir eigindómar. Í skrásetingini skal hæddin eisini verða staðfest.
Stk. 2. Turrløgd ella uppfylt lendi av sjóøki kunnu skrásetast við matrikulnummari og vídd eins og vanligir eigindómar.
Stk. 3. Tann, sum lógliga hevur skapt bygningsverk ella lendi eftir stk. 1-2, kann biðja um at fáa hesi matrikulerað.
Stk. 4. Áðrenn nýggj bygningsverk undir jørð, ella turrløgd ella uppfylt lendi av sjóøki kunnu skrásetast, skal matrikulmyndugleikin tryggja sær, at neyðug loyvi eru givin frá avvarðandi myndugleikum.
Kap. 3.
Broytingar í matriklinum.
§ 13. Matrikul, sum er gjørdur eftir hesi lóg, skal umsitast av matrikulmyndugleikanum og kann bert verða broyttur við dómi, úrognin, útskifting ella eftir niðanfyri ásettu reglum um sundurbýti og samanlegging v.m.
1) Matrikulmyndugleikin sigur eigara ella umboðsmanni hansara, tinglýsingarmyndugleika og kommunustýri frá gjørdum broytingum í matriklinum.
Tinglýsingarmyndugleikin førir í tingbókina tørvandi viðmerking um ta broyting, ið er gjørd. Verður tinglýsingarmyndugleikin varur við avvik millum tingbók og matrikul, sigur hann matrikulmyndugleikanum frá.
A. Útskifting.
§ 14. Matrikul og tingbók verða grundarlag undir útskifting í matrikuleraðari bygd. Útskiftingarnevndin kann fremja sundurbýti og samanlegging av eigindómum eftir teimum reglum, sum ásettar eru niðanfyri.
Eru munalig avvik millum matrikul og tingbók og tey veruligu eigindómsviðurskifti í parti av útskiftingarumráði, kann útskiftingarnevndin, um hon ikki heldur tað vera hent at fara fram eftir omanfyrinevndu reglum, taka stig til at matrikul og tingbók verða rættað samsvarandi reglunum í §§ 3-11. Tó skal stevnufreistin, ið nevnd er í § 6, altíð vera 2 mánaðir.
Tá útskifting er endalig, sendir útskiftingarnevndin sakarskjølini til matrikulmyndugleikan saman við yvirliti yvir tær broytingar, ið útskiftingin ger í matrikul og tingbók.
Saman við tí í § 13, stk. 2 nevndu frásøgn sendir matrikulmyndugleikin tinglýsingarmyndugleikanum ein lista yvir tær broytingar í brúksrættindum, servituttum og líkn. tyngslum, sum standast av útskiftingini.
Um tey í stk. 2 nevndu avvik eru í munaligum pørtum av útskiftingarumráðinum, er útskiftingarnevndin ikki bundin av frammanfyristandandi reglum, men kann fremja útskiftingina eftir reglum fyri ómatrikuleraða bygd sbr. § 12, stk. 2.
B. Sundurbýti.
§ 15. Í matrikuleraðum umráði kann samlaður fastur eigindómur ikki býtast sundur, og partur av slíkum eigindómi ella ómatrikuleraðum luti kann ikki avhendast ella pantsetast fyri seg ella verða latin øðrum til brúks longur enn 10 ár, uttan so at matrikulmyndugleikin góðkennir sundurbýtið, so hesin partur verður frábýttur við egnum matr. nr.
Ein samlaður fastur eigindómur er í hesi lóg tær jarðir innan- og uttangarðs við lutum og lunnindum, sum antin
a) í matriklinum eru førdar undir einum matr. nr., ella
b) í matriklinum eru førdar undir fleiri matr. nr., og hesi eftir tilskilan í matrikli og tingbók skulu hoyra saman, ella sum annars eftir lóggávuni eru ein samlaður eigindómur.
§ 15 a. 1) Fjós, hjallur, úthús, seyðahús og bygningar annars, sum hoyra til festi, og sum sambært galdandi byggisamtykt liggja í landbúnaðarøki, kunnu býtast frá festinum.
Stk. 2. Áðrenn avgerð verður tikin um sundurbýti, skal málið sendast búnaðarmyndugleikanum til ummælis.
Stk. 3. Við sundurbýti eftir stk. 1 verður støddin av lendinum til bygningin ella bygningarnar ásett av matrikulmyndugleikanum.
§ 16. Matrikulmyndugleikin kann geva ta í § 15 nevndu sundurbýtisgóðkenning í hesum førum:
a) tá eigindómsins lutir eru so spjaddir, at tað fyri røktina av jørðini er best, at hann, allur sum hann er, verður lagdur afturat øðrum eigindómum,
b) tá lutur, sum liggur fyri seg, verður ynsktur frábýttur til samanleggingar við grannalut, sum hoyrir til annan eigindóm,
c) 1) tá partur hjá einum eigindómi í einum felagseigindómi verður ynsktur frábýttur til samanleggingar við partin hjá øðrum eigindómi í sama felagseigindómi,
d) tá lutur ella partur í felagseigindómi verður ynsktur fluttur frá einum eigindómi til annan, og eigindómanna eginleiki sum brúk av hesum ikki verður munaliga broyttur,
e) tá jørð verður ynskt frábýtt til urtagarðsbrúk ella viðalundir,
f) tá jørð, ið er búgvin sum byggilendi, verður ynskt frábýtt til byggigrundir,
g) tá jørð verður ynskt frábýtt til almenna nýtslu,
h) tá tað eftir matrikulmyndugleikans meting, sum skal góðkennast av landsstýrismanninum, eru serligar umstøður, ið tala fyri sundurbýti.
i) 1) tá jørð, sum ikki er byggilendi sbrt. litra f), ynskist býtt sundur.
§ 17. 1) Við sundurbýti má lutur ikki verða lagdur í sovorðnum skapi, at hann er óhentur til endamálið. Harundir má partur í felagseigindómi uttangarðs altíð hoyra til ávísan fastan eigindóm í somu markatalsbygd.
Stk. 2. 1) Verður tað í kommunustýrisins ummæli eftir § 20 ella á annan hátt upplýst, at tað við sundurbýtinum koma fram viðurskifti, sum ikki samsvara reglunum í:
a) lóggávuni um byggi- og brunaviðurskifti,
b) eini góðkendari byggisamtykt ella býarskipan, ella
c) lóggávuni annars, kann sundurbýtið ikki verða góðkent uttan so, at avvarðandi myndugleiki hevur givið undantaksloyvi.
Stk. 3.1) Øki, ið hoyrir til fornminni, kann ikki býtast sundur, uttan friðingarmyndugleikin frammanundan hevur góðkent býtið.
Stk. 4.1) Í økjum, har góðkend byggisamtykt ikki hevur ásett minstustødd fyri byggigrundir ella urtagarðar, mugu hesi ikki leggjast við minni vídd enn 500 m². Sethúsabyggigrundir kunnu ikki leggjast við størri vídd enn 3000 m².
Stk. 5. 1) Eigindómar, sum longu eru byggigrundir ella urtagarðar, mugu við sundurbýti ikki verða gjørdir minni enn 500 m², uttan at hetta er ásett í góðkendari byggisamtykt.
Stk. 6. 1) Í økjum, har góðkend byggisamtykt ikki hevur ásett minstustødd fyri landbúnaðarjørð, má henda við sundurbýti ikki verða gjørd minni enn 5000 m². Tann minsta av tí í byggisamtykt ásettu stødd á landbúnaðarøki má ikki vera minni enn 3000 m².
Stk. 7. 1) Partur hjá einum eigindómi í felags eigindómi má ikki býtast sundur í minni enn 2 gyllin.
Stk. 8. 1) Lutur, sum ikki verður lagdur saman við grannalut, má ikki býtast frá uttan við atgongd til almennan veg. Ferðslurætturin skal ikki vera tíðaravmarkaður ella treytaður. Tó kann verða vikið frá reglunum í hesum stykki, tá frábýtt verður til landbúnaðarendamál í bygdum, sum ikki eru útskiftar, treytað av, at tann ferðslurættur, sum er, verður verandi.
§ 18. Tann, ið ynskir at býta eigindóm sín sundur, skal venda sær til matrikulmyndugleikan, sum ger tær neyðugu kanningar fyri at sanna, um tað ætlaða sundurbýti er lógligt.
Um sundurbýti verður hildið ikki at samsvara reglunum í hesi lóg ella lóggávuni annars, verður umsóknin avvíst skrivliga og orsøkin lýst.
Bæði matrikulmyndugleikans avvísing av sundurbýtisumsókn vísandi til, at treytirnar í § 17, stk. 1-2, ikki eru loknar, og avvarðandi myndugleika avgerð sambart § 17, stk. 3-5, kunnu av viðkomandi verða kærað til landsstýrismannin.
Heldur matrikulmyndugleikin, at treytirnar fyri sundurbýti eru loknar, stílar hon fyri, at tey nýggju markini verða merkt við skilligum og haldgóðum marknamerkjum, ger ta tørvandi uppmáling fyri at rætta matrikulsins skjøl og ger tey neyðugu sundurbýtisskjøl.
§ 19. Verður eigindómur, sum allur ella fyri ein part er settur í skattamerkur, býttur í fleiri, skiftir matrikulmyndugleikin eftir besta ætli skattamarkatalið teirra millum eftir grundvirðinum av teimum nýggju eigindómunum eftir reglum, sum landsstýrismaðurin ásetur.
§ 20. Øll sundurbýtismál skulu sendast viðkomandi kommunustýri til ummælis. Kommunustýrið skal greiniliga skila til, um nøkur regla í § 17 er til hindurs fyri sundurbýtinum.
§ 21. Skjøti ella annað heimildarskjal uppá part av samlaðum føstum eigindómi ella av ómatrikuleraðum luti má ikki førast í tingbókina, fyrrenn skjalið hevur fingið átekning frá matrikulmyndugleikanum um, at sundurbýtið er góðkent og um tær serligu treytir, sum góðkenningin møguliga er gjørd við.
Um skjalið ikki hevur ta í stk. 1 nevndu átekning, ella nøkur í góðkenningini ásett serlig treyt fyri at lúka sundurbýtið ikki er lokin, verður tað avvíst frá tingbókini.
§ 22. Pantibræv viðvíkjandi parti av samlaðum føstum eigindómi ella av ómatrikuleraðum luti og sáttmáli, har partur av samlaðum føstum eigindómi ella av ómatrikuleraðum luti verður latin øðrum manni til brúks longur enn 10 ár, má ikki endaligt førast í tingbókina, fyrrenn sundurbýtið er góðkent, ella hesin lutur er serstakt matrikuleraður. Henda regla verður ikki nýtt viðvíkjandi sáttmálanum um hald, torvskurð, eyr- og sandtøku, kolagrefstur, fugla-, fiski- og aðra veiðu, bit ella annað avmarkað brúk av parti av eigindómi.
C. Samanlegging.
§ 23. Tá ið jarðir, innan- og uttangarðs við lutum og lunnindum, sum higartil í matriklinum hava verið førdar undir fleiri matr. nr.um, skulu leggjast saman, so tær ikki kunnu leggjast sundur aftur uttan við sundurbýtisgóðkenning, kann hetta antin verða gjørt við
a) at hesi matr. nr. verða samanløgd til eitt, ella við
b) at hesi matr. nr. verða standandi í matriklinum, men her lýst sum ein samlaður fastur eigindómur, sbr. § 15, stk. 2.
Áðrenn tann í stk. 1 nevnda samanlegging verður framd, skal váttan vera frá tinglýsingarmyndugleikanum um, at eigara- og pantiviðurskifti eru ikki til hindurs fyri samanleggingini, sbr. løgtingslóg nr. 55 frá 16. august 1962 um tinglýsing § 21.
§ 24. Tann, ið ynskir at leggja jarðir sínar, sum higartil í matriklinum hava verið førdar undir fleiri matr. nr., saman, so tær ikki kunnu leggjast sundur aftur uttan við sundurbýtisgóðkenning, skal venda sær til matrikulmyndugleikan, sum ger tær neyðugu kanningar fyri at sanna, um tann ætlaða samanlegging er møgulig eftir reglunum í § 23.
Um samanleggingin ikki kann verða framd eftir reglunum í § 23, verður umsóknin avvíst skrivliga og orsøkin lýst.
Um samanleggingin kann verða framd eftir reglunum í § 23, verða tær neyðugu broytingar gjørdar í skjølum matrikulsins og samanleggingargóðkenning givin umsøkjaranum.
Tinglýsingarmyndugleikin førir í tingbókina tørvandi viðmerking um ta pantvíðkan, sum stendst av samanleggingini í førum, har eigindómurin framvegis er fleiri matr. nr., sbr. løgtingslóg nr. 55 frá 16. august 1962 um tinglýsing § 24.
D. Umbýti og smámunaligar broytingar av matr. nr. v. m.
§ 25. Um partur av eigindómi skal býtast frá fyri at verða lagdur saman við grannaeigindómi hjá sama eigara, kann matrikulmyndugleikin hóast regluna í § 15, stk. 1, eftir umsókn loyva, at slíkt umbýti uttan mun til stødd og virði av tí, sum verður flutt, verður gjørt við bóking í skjølum matrikulsins soleiðis, at parturin verður fluttur frá einum matr. nr. til annað uttan fyrst at fáa egið matr. nr. Sama regla er galdandi, um partur í felagseigindómi skal býtast frá fyri at verða lagdur saman við parti hjá sama eigara í sama felagseigindómi. Umbýtið kann tó bert verða framt, um hesi matr. nr. eru í sama matrikuleringsumráði, og váttan er frá tinglýsingarmyndugleikanum um, at reglurnar um panti- og servituttviðurskifti í løgtingslóg nr. 55 frá 16. august um tinglýsing § 23 eru fylgdar.
Um tað, sum skal flytast, er latið øðrum manni til brúks, má tað sannast, at hann ikki mótmælir umbýtinum.
§ 26. 1) Um smámunaligt øki ella smámunaligur partur í felagseigindómi skal býtast frá eigindómi fyri at leggjast saman við grannaeigindómi ella saman við parti hjá øðrum eigindómi í sama felagseigindómi, kann matrikulmyndugleikin loyva slíka broyting undir teimum í § 25 settu treytum, tá virðið av tí, sum verður flutt, ikki fer upp um 50.000 kr. Landsstýrismaðurin kann við kunngerð hækka upphæddina fyri mesta virði á lendinum, ið flutt verður.
§ 27. Verður partur av føstum eigindómi latin til almennan veg, og lendið er ikki tikið við úrogning, skal, áðrenn hetta verður bókað í matrikulsins skjølum, antin vera
a) váttan frá tinglýsingarmyndugleikanum um, at reglurnar í løgtingslóg nr. 55 frá 16. august 1962 um tinglýsing § 23 eru fylgdar, ella
b) 1) váttan frá matrikulmyndugleikanum um, at virðið av lendinum ikki fer upp um 50.000 kr., og at tað, ið verður latið, ikki verður hildið at hava ávirkan á virðið av eigindóminum, ella
c) váttan frá viðkomandi sóknarstýri um, antin
1) at endurgjaldið fyri lendið bert verður goldið eigaranum, um hann áðrenn 6 mánaðir útvegar pantihavarasamtykki til tað, og at tað annars verður goldið pantihavaranum eftir prioritetsrað móti niðurskriving á pantibrøvunum, ella
2) at vegurin tey seinastu 20 árini óátalaður hevur ligið, so sum hann liggur nú.
Stk. 2. 1) Landsstýrismaðurin kann við kunngerð hækka upphæddina fyri mesta virðið á lendinum, ið er ásett í stk. 1 litra b)
Stk. 3. 1) Verður alt lendið, sum hoyrir til ein fastan eigindóm, latið til almennan veg, sum ikki er skrásettur undir einum matr. nr., skal tað í váttan frá tinglýsingarmyndugleikanum verða sannað, at tað ikki eru heftingar á eigindóminum til hindurs fyri, at hetta matr. nr. verður strikað.
Stk. 4. 1) Tá pantihavarar samtykkja, at lendi verður latið til almennan veg, kann átekning teirra á pantibrøvini tinglýsast uttan gjald.
§ 28. Fyri mál um loyvi til tær í §§ 25-27 nevndu broytingar verða annars reglurnar í §§ 15-24 samsvarandi nýttar.
E. Marknasetingarmál.
§ 29. Tann, ið ynskir at fáa markið móti grannaeigindóminum avgjørt og merkt, skal venda sær til matrikulmyndugleikan um hetta.
Um markið ikki skilur seg frá við týðuligari girðing ella við eyðkendum marknamerkjum, ella um girðing og marknamerki verða funnin skeivt sett, kann tað verða álagt grannanum at taka lut í kostnaðinum av marknasetingarmáli eftir reglunum í §§ 30-35.
§ 30. Skal mark avgerast í marknasetingarmáli, boðar landmálari frá matrikulmyndugleikanum við minst viku fyrivarningi eigarunum av teimum eigindómum, málið viðvíkir, at møta til málsviðgerðina til ávísa tíð á ávísum stað til at siga meining sína um markið millum eigindómarnar. Boðanin skal vera við innskrivaðum brævi ella á slíkan hátt, at hon kann prógvast.
Um landmálarin heldur, at umstøðurnar krevja tað, ella um ein av viðkomandi eigarum biður landmálaran um tað í seinasta lagi fjórða dagin aftaná, at boðanin er send, skulu 2 av føstu hegnsýnsmonnum í kommununi, uppnevndir av hegnsýnsformanninum, – ella um málið viðvíkir markinum millum tvær kommunur, so ein hegnsýnsmaður frá hvørjari – hjálpa landmálaranum at upplýsa málið undir ástaðarviðgerðini, tó ikki viðvíkjandi spurningum, sum mugu haldast vera bert tekniskir. Hin boðaða ástaðarviðgerðin verður tá av ongum, og landmálarin boðar av nýggjum við minst viku fyrivarningi viðkomandi eigarum at møta til ávísa tíð á ávísum stað, ásett av honum í samráð við hegnsýnsmenninar. Um boðanina verða reglurnar í 1. stk., síðsta punktum, samsvarandi nýttar.
§ 31. Reglurnar í lóg nr. 171 frá 18. mai 1937 (hegnlógin) § 44, stk. 2, verða samsvarandi nýttar um habilitet hjá landmálara og hegnsýnsmonnum. Um landmálarin er inhabilur, uppnevnir matrikulmyndugleikin annan í hansara stað.
§ 32. Undir ástaðarviðgerini verða viðurskiftini í markini kannað, og tá teir, sum eru møttir, hava givið frágreiðing, setur landmálarin markið. Góðkenna viðkomandi eigarar, at markið er rætt sett, merkir landmálarin tað við skilligum og haldgóðum marknamerkjum og letur partarnar skrivliga góðkenna markið í váttan, orðað eftir fyrimynd, sum er gjørd av landsstýrismanninum.
Fæst ikki semja partanna millum um markið, tí annar parturin er ikki møttur ella tí partarnir eru ósamdir, verður eitt fyribilsmark sett út frá teimum upplýsingum, sum fram eru komnar, og skrivar landmálarin eitt álit um viðgerðina av marknasetingarmálinum, orðað eftir fyrimynd, sum er gjørd av landsstýrismanninum. Í álitinum skal vera beinleiðis upplýsing um, at reglurnar í §§ 30-31 í hesi lóg eru fylgdar, og ein stutt lýsing av, hvussu fyribilsmarkið gongur, og av teimum settu marknamerkjum. Um ástaðarviðgerðin er farin fram við hjálp frá hegnsýnsmonnum, skal hetta upplýsast í álitinum og eisini navn og bústaður teirra. So skjótt sum ástaðarviðgerðin er lokin, sendir landmálarin í innskrivaðum brævi ella á slíkan hátt, at móttøkan kann prógvast, hvørjum av pørtunum makaskjal av álitinum við áriti um reglurnar í § 33 í hesi lóg.
§ 33. Um ikki eigari áðrenn 4 vikur eftir, honum er sent álit um seting av fyribilsmarki, gjørt samsvarandi § 32, síðsta stk., stevnir grannaeigaranum fyri rættin til at viðurkenna eitt annað mark, fær fyribilsmarkið sama rættsliga týdning sum mark, semja er gjørd um.
§ 34. Tá mark er endaligt avgjørt eftir reglunum í frammanfyristandandi greinum, skal matrikulmyndugleikin gera tað, sum tørvar, fyri at marknasetingarmálið kann verða bókað í matrikli og tingbók. Í teimum førum, semja ikki er fingin, skal fyrst útvegast váttan frá sorinskrivaranum um, at ikki er stevnt, áðrenn freistin, sum § 33 ásetur, er farin.
Um tað, aftaná at marknasetingarmál er lokið og bókað, koma fram upplýsingar, sum sanna, at marknasetingarmálið er avgjørt á skeivum grundarlagi, kann landsstýrismaðurin loyva, at málið fær nýggja viðgerð.
§ 35. Í sambandi við uppmáling til endurnýgging av matrikulkortinum kann umframt jarðaeigarar eisini matrikulmyndugleikin krevja marknasetingarmál framd. Kostnaðurin av hesum verður borin av landskassanum, ella av kommununi eftir avtalu, sum verður gjørd frammanundan. Tó skulu jarðaeigarar sjálvir bera kostnaðin av marknasetingarmáli, teir sjálvir krevja. Útreiðslurnar til marknamerki skulu vanliga álíknast jarðaeigarunum.
§ 36. Avtalur, sum avgera ella broyta mark millum eigindómar, mugu ikki verða tinglýstar, uttan við góðkenning frá matrikulmyndugleikanum.
Áðrenn eigindómshevd kann tinglýsast, skal lendið, sum er fingið við hevd, antin vera serstakt matrikulerað ella í matriklinum sett undir tann eigindóm, sum tað av røttum hoyrir til.
Trætumál um mark má ikki havast fyri rættin, fyrrenn avgerð er roynd eftir reglunum í §§ 30-35.
F. Aðrar broytingar.
§ 37. Matrikulmyndugleikin kann bóka nýggj matr. nr., ið fata um eigindómar, sum ikki eru serstakt matrikuleraðir í samband við útskifting ella matrikulering sambært kap. 1-2, undir teimum í løgtingslóg nr. 55 frá 16. august 1962 um tinglýsing § 53 ásettu treytum.
Somuleiðis kann eitt matr. nr. verða strikað, tá ta í váttan frá tinglýsingarmyndugleikanum verður sannað, at tað ikki eru heftingar á eigindóminum til hindurs fyri hesum.
§ 38. Eru munalig avvik millum matrikul og tingbók og tey veruligu eigindómsviðurskifti í ávísum øki, kann landsstýrismaðurin, tá tað verður hildið neyðugt, taka stig til, at matrikul og tingbók verða rættað. Til slíka rætting verða reglurnar í §§ 3-11 samsvarandi nýttar.
§ 38 a. 1) Matrikulmyndugleikin kann gera rætting í matriklinum, tá ein eigindómur er broyttur, orsakað av omanlopi ella burturmáan.
Stk. 2. Matrikulmyndugleikin, kommunan ella eigarin kann taka stig til, at rætting eftir stk. 1 verður framd.
§ 39. Um eigindómslýsing í matriklinum verður hildin at vera ófullfíggjað, kann matrikulmyndugleikin gera tørvandi rætting. Í samband við hetta kann verða gjørd fullfíggjað uppmáling av eigindóminum ella parti av honum.
Kapitul 3 a
Kæra 2)
§ 39a. Landsstýrismaðurin kann leggja kærumyndugleikan í avgerðum, sum sambært hesi lóg kunnu kærast til landsstýrismannin, til kærunevndina í lendismálum, hvørs avgerðir eru endaligar innan fyrisitingina.
Kap. 4.
Fullfíggjandi fyriskipanir.
§ 40. Landsstýrismaðurin ásetur greiniligar reglur um, hvat fyri kort, váttanir, ummæli og aðrar upplýsingar skulu viðleggjast søkum, viðgjørdar eftir hesi lóg, og gevur greiniligar forskriftir um form og innihald av hesum skjølum.
Somuleiðis ásetur landsstýrismaðurin greiniligar reglur um, hvussu marknamerki skulu vera og setast, á hvønn hátt tey arbeiði, sum henda lóg fatar um, skulu verða gjørd, og ásetur gjaldið fyri tey.
Matrikulmyndugleikin hevur skyldu til at lata útskriftir og eftirmyndir av matrikulsins skjølum fyri ávís ásett gjøld, og ásetur landsstýrismaðurin greiniligar reglur hesum viðvíkjandi.
§ 41. Um góðkenningin ella loyvið til avtalað sundurbýti, umbýti ella marknaumskipan, ið krevst eftir § 15, stk. 1, sbr. § 28, í hesi lóg, ikki er umbiðið ársdagin eftir avtaludagin, ella um avtalan, tá góðkenningin ella loyvið verður sýtt, ikki er søgd úr gildi, og viðurskiftini, framd eftir avtaluni, afturførd ársdagin eftir sýtingardagin, kunnu teir, sum gjørdu avtaluna, hvør sær verða sektaðir.
§ 42. Eigari ella brúkari av føstum eigindómi má ikki seta seg ímóti ella forða arbeiðum, sum henda lóg fatar um. Tann, sum flytur, tekur burtur, skaðar ella oyðileggur markna- ella uppmálingarmerki, ið eru eyðkend, ella sum hann átti at havt kunnleika um, skal gjalda kostnaðin av at seta tey afturaftur, sjálvt um málið ikki kemur undir reglurnar í borgarligu revsilóg, §§ 179 og 291.
§ 43. Kap. 1-2 og §§ 40 og 42 í hesi lóg fáa gildi beinanvegin. Samstundis fara úr gildi lóg nr. 85 frá 31. mars 1928 og lógskipan nr. 198 frá 15. juli 1931 §§ 7-14.
3) Landsstýrið setur, aftaná at hava fingið ummæli frá sorinskrivara og matrikulmyndugleika, við kunngerð lógina sum heild í gildi fyri hvørt matrikuleringsumráði sær, so hvørt sum matrikulering er fullfíggjað fyri hvørt umráði, soleiðis at henda lóg fær gildi sum heild samstundis sum løgtingslóg nr. 55 frá 16. august 1962 um tinglýsing sum heild fær gildi í viðkomandi umráði, sbr. § 54, stk. 3, í nevndu lóg.
Frá tí í stk. 2 nevnda degi fer úr gildi fyri viðkomandi umráði:
1. lóg frá 4. mars 1857, har roynt verður at minka um sundurbýti av ognarjørðini §§ 17-18, sum broyttar við løgtingslóg nr. 2 frá 3. januar 1950.
2. lóg frá 19. januar 1863 um sølu av traðum av Húsagarði í Tórshavn § 5, 1sta og 2nað punktum.
3. lóg nr. 56 frá 13. apríl 1894 § 5, 1sta punktum.
4. lóg nr. 85 frá 31. mars 1928 §§ 1-6 og 15-17.
5. lógskipan nr. 198 frá 15. juli 1931 §§ 1-6 og 15-16.
6. kunngerð nr. 244 frá 18. september 1931.
7. kunngerð nr. 262 og 263 frá 29. oktober 1931.
8. lóg nr. 174 frá 24. mai 1937 § 61.
9. lóg nr. 140 frá 13. apríl 1938.
10. kunngerð nr. 201 frá 18. mai 1938.
11. kunngerð nr. 272 frá 13. august 1938.
12. løgtingslóg nr. 26 frá 31. mars 1949 §§ 1, 2 og 5-11.
Harafturat fer úr gildi tað, ið annars í lóggávuni ikki samsvarar hesi lóg.
Tann skylda at føra jarðabøkur, sum er áløgd fútanum og sýslumonnunum við lóg nr. 70 frá 23. apríl 1897 § 6, verður avtikin.
1) Broytt við løgtingslóg nr. 82 frá 25. mai 2009, har § 2 er soljóðandi: ”Stk. 1. Henda løgtingslóg kemur í gildi dagin eftir, at hon er kunngjørd. Danski lógarteksturin fer samstundis úr gildi.
Stk. 2. Ásetingarnar í § 17 eru bert galdandi fyri sundurbýti, ið verður framt eftir, at hendan løgtingslógin er komin í gildi.
Stk. 3. Umsóknir og áheitanir, ið ikki eru liðugt viðgjørdar, tá løgtingslógin kemur í gildi, verða viðgjørdar og avgreiddar sambært higartil galdandi reglum.
2) Broytt við løgtingslóg nr. 111 frá 13. desember 2006.
3) Løgtingslógin er sett í gildi í øllum bygdum í Føroyum. Gildiskunngerðirnar eru tær somu sum fyri tinglýsingarløgtingslógina sí viðm. 4) á bls. 749, tó er lógin sett í gildi fyri Tórshavn við K. nr. 7 frá 13.02.1967.


text:
Verkætlanartoymið Talgildur Samleiki farið til verka
Eftir at avtala í juni mánaða varð undirskrivað við samtak millum Klintra og Føroya Tele um at menna ein føroyskan talgildan samleika, hava partarnir fyrireikað seg til verkætlanarbyrjan.
Í døgunum 22-23. august varð skipað fyri verkstovu í hølum hjá Gjaldstovuni, eitt sonevnt kick-off‚ har verkætlanarbólkurin hittist og viðgjørdi nakrar av týðandi lutunum í loysnini. Á verkstovuni luttóku umboð fyri Talgildu Føroyar, Klintra, Føroya Tele, umframt ráðgevar.
Komandi vikurnar verður arbeitt víðari við at tilevna endaliga verkætlanargrundarlagið fyri Talgilda Samleikan.


text:
Skúlin gevur Sajman eina framtíð
11.10.2017 - 09:06 - Ásbjørn Jacobsen
Sajman er ein av næmingunum á Home of Peace, skúlanum hjá Barnamissióni í Bangladesj. Foreldrini arbeiða sum dagleiðarar, m.a. á rísakrunum, tá arbeiði er. Sjálvt 10 ára gamli stóribeiggi Sajman arbeiðir, so familjan við fimm børnum kann fáa mat á borðið. Men pengarnir røkka ikki til at senda børnini í skúla.
Sajman er tað einasta av systkjunum, sum fær møguleika at koma í skúla. Takkað verið fíggjarligum stuðli frá gevarum hjá Barnamissiónini... sleppur hann at ganga á Home of Peace, har hann fær undirvísing, men eisini sleppur at búgva, fær mat, klæðir og læknahjálp.
− Eg elski Home of Peace. Eg vil ganga í skúla her og síðani fara í studentaskúla. Eg ætli at verða yvirmaður í herinum, sigur hann.
Hóast Sajman bara gongur í 2. flokki, hevur hann skilt, hvussu stóran týdning útbúgving hevur.
− Eg ætli ikki at byrja at arbeiða nú, sum eldri beiggi mín ger. Eg vil útbúgva meg.
Sajman greiðir frá, hvussu stuttligt tað er á Home of Peace, men hann má viðganga, at eisini okkurt er torført – t.d. støddfrøði.
− Øll tølini dansa runt í høvdinum á mær. Men støddfrøðilærarin hjá mær er sera fittur. Hann brúkar eyka tíð upp á meg, so eg skal skilja tað.
Við skúlagongdini á Home of Peace gevur Sajman sær sjálvum eina ljósari framtíð. Men hann hevði av heilum hjarta ynskt, at systkin hansara eisini skuldu fingið møguleika at sloppið í skúla.
Tú kanst hjálpa fleiri børnum at sleppa í skúla.
Av tí at "Home of Peace" skúlin í Bangladesj er ávirkaður av Vatnflóðini er innsavnanin í hesum døgum til hetta endamál.
Tú kanst geva gávuna her:
Skandinaviska Barnamissiónin
Postgiro; 9870-4310471
Norðoya Sparikassi: 9865-101.620.7
Betri Banki: 9181-120.980.0
BankNordik: 6460-101.594.1
Suðuroyar Sparikassi: 9870-101.148.1
Vinarliga viðmerk gávuna "Vatnflóð"
Heimasíðan hjá Barnamissiónini: www.barnmissionen.se
Vóni vit í Føroyum kunnu verða við til at hjálpa hesum børnum
Annars ber eisini til at stuðla Barnamissiónini í síni heild við at ringja:
Tygum kunnu eisini stuðla Barnamissiónini við at
RINGJA 90 56 57 og kr. 100 verða skuldskrivaðar tíni
telefonrokning.
Skandinaviska Barnamissiónin er eisini á facebook
Skandinaviska Barnamissiónin
við Jesusi - fyri børnini


text:
Andrew: 07 Vestur fær ikki trý stig
ítróttur03-08-2017 - 11:53 - Jóanis Albert Nielsen
FSF: HB’ari við stórum H, er nokk ikki ov nógv sagt, tá talan er um Andrew av Fløtum. Í 1996 fekk fryntligi havnamaðurin sínar fyrstu minuttir á besta liðnum hjá HB, og síðani tá eru tað blivnir til 294 dystir og 123 mál fyri teir reyð-svørtu úr høvuðsstaðnum.
Men Andrew hevur eisini spælt nakrar landsdystir fyri Føroyar. Tað bleiv tó ikki til nakað mál, men hinvegin, so hava upplivingarnar á landsliðnum verið nógvar og góðar. Og í landsliðshøpi bleiv tað eisini til onkra áhugaverda landsliðstroyggju frá onkrum av mótstøðumonnunum.
Til seinast metir Andrew av Fløtum, sum nú er vorðin venjari hjá 1. deildarliðnum hjá HB, um 17. umfar í EFFO-deildini, sum er á skránni sunnudagin 6. august klokkan 15:00.


text:
Nevndin í Kvinnufelagnum frøist um, at nýggjasta limafelagið í Kvinnufelagasamskipanini hevur valt at vera vertur fyri ársfundinum í ár. Samstundis vóna vit, at nógvir av limum okkara fara at luttaka á fundinum, ið als ikki bert er fyri nevndarlimir, men fyri allar limir, ið kundu tonkt sær at luttikið. Lýsingin frá KSF er soljóðandi:
ÁRSFUNDUR hjá Kvinnufelagasamskipan Føroya verður í Klaksvík á Bøgøtu 3, leygardagin tann 17. mai 2014.
Smyril siglur av Tvøroyri kl. 9.30 og úr Tórshavn aftur kl. 21.00.
Fundarskrá verður sambært lógum felagsins.
Uppskot til viðgerðar á fundinum skulu sendast til KSF, birtabiskopstoe@gmail.com í seinasta lagi 10. mai 2014.
Fundurin verður settur kl. 13.00 í húsunum hjá Norðoya Kvinnufelag.
Tær, ið ætla at luttaka, skulu siga frá í seinasta lagi 14. mai hjá Bjarmu Vágsheyg á telefon 227196.
Við vón um, at nógvir limir ynskja at luttaka á ársfundinum.
Kvinnufelagið
Tina, Bjørg, Rigmor, Eyrith, Helena, Birta, Annika og Turið


text:
3Arena í Dublin, Írlandi mán. 23/11 og týs. 24/11.
Orðatakið “Leingi er tað, ið væl skal vera” hóskar seg til konsertirnar hjá U2 í Dublin í vikuni. Eftir 9 mánaðir “on the road” við Innocence + Experience vóru U2 loksins komnir heim, og var tað fyrstu ferð í fimm ár, at teir spældu í heimbýnum. Hetta gav sanniliga afturljóð úr salinum, og tað gjørdist ein euforisk og upplyftandi heimkoma.
Tað hevur annars verið ein drúgvur og ójavnur vegur fram á mál. Nýggjasta U2 plátan Songs of Innocence varð útgivin í samstarvi við Apple umvegis iTunes. Tað gav at bíta tá útgávan sníkti seg inná snildfonir hjá fólki um allan heim. U2 hava fingið nógvar ábreiðslur fyri hetta stuntið, ið vekir øll tey skeivu hugasambondini í eini tíð við vaksandi eftiransing og minkandi talgildum privatlívi.
Aftur á slóð
Songs of Innocence er tematiskt hin mest persónliga og heimliga útgávan, ið U2 hava latið úr hondum. Bono heldur fyri, at plátan snýr seg um “first journeys” - fyrsta kærleikan, fyrstu barndómsvinirnar, fyrstu konsertirnar o.s.fr. Tær fyrstu ferðirnar, ið hava lyndi til at rita seg fastar í sinnið. Gøturnar í Dublin vóru karmur um hetta tíðarskeiðið, og tí er býurin ein nærum fullkomin karmur um eina U2 konsert á aktuellu túringini.
Í samband við konsertirnar, vitjaðu vit býin í nakrar dagar, og tað treyt ikki uppá U2 søgur. Áðrenn fyrstu konsertina fóru vit av tilvild inn á hugnaligu familjuriknu pubbina Peter’s Pub í miðbýnum, og tað vísti seg, at U2 høvdu verið á gátt tveir dagar frammanundan. Fryntligi barrvørðurin greiddi frá, at U2 vóru fastir gestir á ungum árum og hava javnan vitjað síðani.
Hjartanemandi hi-tech
Í mun til tær seinastu heimstúringarnar, ið vóru uttandura stadion túringar, er Innocence + Experience ein innandura arena túring, tvs. at í hesum førinum vóru “bert” 14.000 fólk á hvørjari konsert. Hetta gav serstakar og - eftir U2 standardi - intimar karmar.
Lagt var frá landi við eini hegnisligari rock’n’roll útgávu av “The Miracle (of Joey Ramone)” av Songs of Innocence. Ein sangur um fyrstu Ramones konsertina, ið kveikti teir ungu U2. Óinnballaða rock’n’roll ágrýtnið helt fram við løgum av debutplátuni Boy frá 1980. Bono kunngjørdi bólkin sum “We’re a band from the north side of Dublin”. Hetta hevur hann sagt á øllum konsertunum á I+E túringini, men hesu ferð gav tað afturljóð úr salinum, og fólk tóktust errin av at taka ímóti heimskendu rockstjørnunum á heimavølli.
U2 hevur altíð verið frammarlaga innan innovativa pallseting, og aktuella túringin er einki undantak. Ein stórur skíggi spældi ein avgerðandi leiklut sum konsertin leið. Tó ikki sum bakteppi handan bólkin, men sum ein stórur tvørskurður, ið fór gjøgnum miðjuna av høllini og vísti grafikk og filmsbrot til báðar síður. Hetta merkti, at allir áskoðarar ikki sóu skíggjan líka væl, men tað merkti eisini, at showið bleiv hópin meira dynamiskt og livandi.
Í løtum vóru limirnir inni í sjálvum skíggjanum. Tað var teatralskt, hátøkniligt og bergtakandi, og uppfinnsama pallsetingin var til fulnar nýtt at siga frá inniligum og rørandi søgum úr barna- og ungdómsárunum hjá serliga Bono. Sangir sum “Iris (Hold Me Close)”, “Song For Someone”, “Cedarwood Road” og “Raised by Wolves” av nýggju plátuni fóru beint í hjartað, og tað var ikki frítt, at ein hevði hug at fella eitt tár.
Konsertin var býtt í tveir partar – fyrst “Innocence” og síðani “Experience” – við eini “intermission” í miðjuni. Hetta undirstrikaði tað teatralska og tvørlistarliga aspektið í framførsluni. Fyrra helvtin var hin mest sjálvbiografiska, og seinna helvtin var meira alfevnd og politisk. Sum frá leið løgdust tey klassisku U2 hittini afturat, og huglagið í høllini lyfti seg av álvara uppfrá. Var tað gott áðrenn, ja so gjørdist tað alsamt meiri euforiskt. Fólk fóru á føtur, lyftu armar í loft og sungu við av heilum hjarta.
Svarini gjørdust spurningar
Tað kann vera, at limirnir í U2 eru hugsjónarliga drivnir, men tað var ikki nøkur innantóm prædika, ið var boðað av pallinum. Bono hevur í seinastuni tosað um, hvussu heimurin var meira svart/hvítur tá hann var yngri, og hvussu tað var lættari at hava tey “røttu” svarini tá. Við árunum er tað sum, at teir ístaðin leggja seg eftir at seta røttu spurningarnar, og onkrir meginspurningar gjørdust miðsavnandi á konsertunum.
Tøkk fái U2 og tøkk fái Dublin! Hesa ógloymandi tónleikaferð fara vit at goyma okkum í hjartanum.